JOSUA 11 - BIBLE & BUKU ENDE ONLINE\n11:1 Alai dung dibege si Jabin, raja sian Hazor barita i, marhara ma ibana tu Jobab, raja sian Madon, dohot tu raja sian Simron, dohot tu raja sian Aksap.\n11:2 Dohot tu raja, angka na tungkan utara, di dolok dohot di tano adaran, tungkan dangsina sian Kinerot dohot di tano pea dohot di angka luat Dor martopihon laut.\n11:3 Tu halak Kanaan tungkan habinsaran dohot tungkan hasundutan, tu halak Amori, halak Het, halak Perisi, halak Jebusi, angka na di dolok dohot tu halak Hevi, tungkan bona ni Hermon di luat Mispa.\n11:4 Jadi borhat ma nasida rap dohot sude parangannasida, bangso na bolon situtu, sobokkon horsik na di pasir ni laut toropna, tole hoda dohot hureta mansai torop.\n11:5 Marluhut ma sude angka raja ondeng, jala ro rap marsaro mardonokkon tao Merom laho marmusu dompak Israel.\n11:6 Jadi didok Jahowa ma tu si Josua: Unang ho mabiar maradophon nasida, ai marsogot songon on pasahatonku ma nasida luhut ragehonon ni halak Israel; tangkaonmu ma ianggo pat ni hodanasida, jala tutungonmu huretanasida dohot api.\n11:7 Jadi dirampok si Josua rap dohot nasa paranganna nasida so pangkirimanna martopihon tao Merom.\n11:8 Jadi dilehon Jahowa ma nasida tu tangan ni halak Israel, angka na manaluhon nasida, jala dilele sahat ro di Sidon na bolon, sahat ro di Misrepot-Maim, jala sahat ro di rura Mispa tungkan habinsaran, jala diragehon nasida paima soada tading sian nasida nanggo sahalak.\n11:9 Jadi dibahen si Josua ma tu nasida songon na nidok ni Jahowa tu ibana, ditangka ma pat ni hodanasida, jala ditutung angka huretanasida dohot api.\n11:10 Dung i mulak ma si Josua uju i, jala dipapatu Hazor, jala ditampuli rajana dohot podang, ai Hazor do nasailaon huta sabungan ni saluhut angka harajaon i.\n11:11 Jala ditampuli sude jolma isi ni huta i, huhut harom dibahen, ndang adong tading nanggo sada na marhosa, jala disurbu Hazor dohot api.\n11:12 Ro di sude huta ni angka raja ondeng dohot sude rajanasida i ditaban si Josua, jala ditampuli nasida dohot podang, huhut harom nasida dibahen, songon na tinonahon ni si Musa, naposo ni Jahowa.\n11:13 Holan sude huta angka na ojak di buntulbuntul, ndang disurbu Israel, dungkon ni Hazor sambing disurbu si Josua.\n11:14 Dung i dibagi halak Israel ma di nasida sandok tabantaban ni angka huta i, ro di pinahan; holan jolma i luhut ditampuli nasida, paima sun siap nasida, ndang adong tading na marhosa nanggo sada.\n11:15 Songon na tinonahon ni Jahowa tu si Musa, naposona i, songon i do ditonahon si Musa tu si Josua, jala songon i do dibahen si Josua, ndang adong tading dibahen sian sude na tinonahon ni Jahowa tu si Musa, nanggo sada hata.\n11:16 Jadi disoluk si Josua ma sandok tano i: Tano dolok dohot sandok tano tungkan dangsina ro di sandok tano Gosen, tano pea dohot adaran, ro di dolok Israel dohot angka rurana.\n11:17 Olat ni tor saesae, na nangkok tungkan Seir sahat ro di Baal-Gad, di rura ni Libanon, marbonahon dolok Hermon, jala sude rajanasida i ditaban, jala dibunu nasida.\n11:18 Alai nania leleng do si Josua marmusu dohot sude angka raja ondeng.\n11:19 Ndang adong nanggo sada huta na mardemak tu halak Israel sian dengganna, dungkon ni halak Hevi, angka na maringan di Gibeon; saluhut huta i dibuat nasida marhite sian porang.\n11:20 Ai sian Jahowa do tangkang ni rohanasida i laho marmusu dompak Israel, asa harom nasida, jala unang nasida jumpangan asi ni roha, asa tung siap nasida, songon na tinonahon ni Jahowa tu si Musa.\n11:21 Uju i ma huhut ro si Josua mangaripurhon halak Enak sian tor, sian Hebron, sian Debir, sian Anab, sian sandok tor Juda dohot sian sandok tor Israel, jala harom nasida rap dohot hutanasida i dibahen si Josua.\n11:22 Ndang adong tading halak Enak di tano ni halak Israel, holan di Gaza, di Gad dohot di Asdod adong tading nasida.\n11:23 Jadi dipapatu si Josua ma nasa tano i, sandok hombar tu na nidok ni Jahowa tu si Musa, jala diparlehon si Josua tano i bahen partalian ni Israel, hombar tu sagisagiannasida marmargamarga. Dung i sohot ma hamusuon sian tano i.


Daniel 6 (TOBA)\n1(6-2) Dung i dihalomohon roha ni si Darius ma pabangkithon saratus duapulu induk parentahon harajaon i, angka na sinagihonna di sandok harajaon i.\n2(6-3) Dipabangkit huhut tolu halak sintuanasida, si Daniel ma sada; asa mardabudabu angka induk i tu nasida, asa unang rajai marharugian.\n3(6-4) Alai ditindi si Daniel ma angka sintua dohot angka induk i marroha, ai tondi na sumurung do di bagasan ibana. Jadi disangkap roha ni rajai ma pabangkithon ibana bahen palumean ni sandok harajaonna i.\n4(6-5) Jadi mangalului sindir ma angka sintua dohot angka induk i dompak si Daniel taringot tu panggomgomina; alai ndang adong sindir jumpang nasida manang hajahaton nanggo sada, ai haposan do ibana, ndang adong jumpang sala manang hajahaton nanggo sada di ibana.\n5(6-6) Dung i ninna angka baoa i ma: Ndang tagamon adong dapot hita sindir nanggo sada dompak si Daniel on, molo so jumpang hita marhite sian patik ni Debatana padapot ibana.\n6(6-7) Dung i dirongom angka induk rap dohot angka sintua i ma rajai, angka didok nasida ma tu ibana songon on: Sai mangolu ma ho, ale raja Darius ro di salelenglelengna!\n7(6-8) Nunga martuptup saluhut angka induk ni harajaon i, angka pangarajai dohot sintua, angka panuturi dohot partogi, asa dibahen rajai sada patik, jala ditingtingkon oraora, paboa na so jadi manang ise di bagasan tolupulu ari on mangido manang aha, nang tu debata dia nang tu jolma, nda holan tu ho, ale rajanami, ingkon timpalhononhon ibana tu godung parbabiatan.\n8(6-9) Dibahen i ale rajanami, ingkon pahotonmu oraora i jala bahenonmu sada surat, na so tarpauba, hombar tu uhum ni halak Madai dohot Persia, na so jadi ubaon.\n9(6-10) (II.) Dung i didokkon raja Darius ma sahap on surat patik dohot oraora i.\n10(6-11) Ia si Daniel, dung dibege, naung tarsurat surat sisongon i, nangkok ma ibana tu bagasan jabuna, alai adong do jandela angka na talak tungkan Jerusalem di bagasan bilutna parginjang; jadi tolu hali di na sadari ibana mangalompit ulu ni totna, laho martangiang dohot mandok mauliate tu Debatana, sandok songon na somal binahenna na sai laon.\n11(6-12) Jadi dirongom angka baoa i ma bagas i, tongon didapot nasida si Daniel martangiang dohot marsomba di jolo ni Debatana.\n12(6-13) Dung i ro ma nasida jumonok, jala mangkatai di jolo ni rajai taringot tu surat oraora i, angka ninna ma: Ale rajanami, nda nunga pola tarsurat sada surat oraora dibahen ho, paboa manang ise na martangiang di bagasan na tolupulu ari on tu manang ise debata manang jolma, dungkon ni tu ho, ale rajanami, ingkon dabuhononhon ibana tu godung parbabiatan? Jadi ninna rajai ma mangalusi: Hot do hata i, hombar tu uhum ni halak Madai dohot Persia, na so jadi ubaon.\n13(6-14) Dung i ninna nasida ma mangalusi rajai: Ia si Daniel, sahalak sian halak Jahudi angka na tarbuang i, ndang parduli ibana nang mida ho, ale rajanami, nang mida surat oraora na tiningtingkonmi; sai tong tolutolu hali di na sadari ibana martangiang.\n14(6-15) Jadi dung dibege rajai hata i, marsak situtu ma rohana, mutu ma rohana mamingkiri taringot tu si Daniel naeng paluaonna ibana, pola ro di hasusundut ni mata ni ari ibana mamingkiri angkal, naeng paluahon ibana nian.\n15(6-16) Dung i dirongom angka baoa i ma rajai, angka ninna ma mandok rajai: Ingkon boto ale rajanami, ia uhum ni halak Madai dohot Persia, molo adong surat oraora manang patik naung pinahot ni rajai, na so tupa be ubaon.\n16(6-17) Dung i didokkon rajai ma boanon si Daniel, jala timpalhononhon tu bagasan godung parbabiatan. Alai ninna rajai huhut mandok si Daniel: Sai dipalua Debatam na tongtong nioloanmi ma ho!\n17(6-18) Angkupni diboan halak ma sada batu, jala dipeakkon tu baba ni godung i, laos disahap rajai dohot tintinna, ro di tintin ni angka ulubalangna, asa unang adong na muba manang aha bahenon ni manang ise taringot tu si Daniel.\n18(6-19) (III.) Dung i mulak ma rajai laho masuk tu bagasna, laos so mangan sabornginna i, jala ndang diloas piltihon parhinaloan, laos so tarnono do matana.\n19(6-20) Dung i buha siang ari manogotna i, hehe ma rajai, jala hapogan laho mandapothon godung parbabiatan i.\n20(6-21) Jadi dung jonok ibana tu godung i, lungun ma suarana manjou si Daniel; didok rajai ma mandok si Daniel: O Daniel, naposo ni Debata na mangolu i! Beha tarpalua Debata na tongtong nioloanmi do ho sian angka singa i?\n21(6-22) Dung i ninna si Daniel ma mangalusi rajai: Sai mangolu ma ho, ale rajanami ro di salelenglelengna!\n22(6-23) Disuru Debatangku do surusuruanna na mangkuntam baba ni singa i, asa unang ahu dihahua, ala na lidang ahu jumpang di adopanna; di jolomi pe, ale rajanami, ndang huulahon hajahaton nanggo sada.\n23(6-24) Jadi las situtu ma roha ni rajai alani, didokkon ma taiton si Daniel tu ginjang sian bagasan godung i. Jadi ditait halak ma si Daniel tu ginjang sian bagasan godung i gabe ndang adong mahua agia aha jumpang di ibana, ala marhaposan ibana tu Debatana.\n24(6-25) (IV.) Dung i didokkon rajai ma, ingkon boanon baoa angka na mangasungkon si Daniel; jadi ditimpalhon ma nasida tu bagasan godung parbabiatan i, ro di anaknasida dohot Jolmanasida.ndang dope tolhas nasida tu pantar ni godung i, nunga ditimbung singa nasida, jala diropuhi saluhut holiholinasida.\n25(6-26) Dung i manongos surat ma raja Darius tu saluhut angka bangso, houm dohot halak parpangkuling marragamragam, angka na maringan di sandok tano on, songon on do hatana: Sai martamba ma di hamu tua!\n26(6-27) Ia tonangku di hamu on do: Ingkon saluhut halak na masuk tu gomgoman ni harajaonku mabiar jala manonditnondit maradophon Debata ni si Daniel, ai ibana do Debata na mangolu i jala na tongtong ro di salelenglelengna, harajaonna pe ndang tagamon pesan, jala pamarentana hot do ro di salelenglelengna!\n27(6-28) Ibana do sipalua dohot sipangurupi, jala ibana mambahen tanda dohot halongangan di banua ginjang dohot di atas tano on. Ibana do paluahon si Daniel sian huaso ni singa i.\n28(6-29) Jadi lam marmulia ma si Daniel di bagasan harajaon ni si Darius dohot di bagasan harajaon ni si Sirus, halak Persia.


Sakaria 8 | Alkitab TOBA\n← Sakaria 9\nSakaria 7 →\n8:1 Dung i ro ma hata ni Jahowa Zebaot, ninna ma:\n8:2 Songon on do hata ni Jahowa Zebaot: Mangiburu situtu do ahu humongkop Sion jala marpiarpiar situtu rimashu humongkop nasida.\n8:3 Songon on do hata ni Jahowa: Marpangulahi ma rohangku mida Sion, jala maringanan ahu di parsitongaan ni Jerusalem, jadi targoar ma Jerusalem huta hasintongan, jala dolok ni Jahowa Zebaot, dolok habadiaon.\n8:4 Songon on do hata ni Jahowa Zebaot: Ingkon hundul dope sogot baoa angka na ubanon dohot boruboru di angka alaman ni Jerusalem, angka na patioptiop tungkotna be di bagasan tanganna dibahen tuana.\n8:5 Jala angka alaman ni huta i gok dolidoli dohot na marbaju, angka na marmeammeam di angka alamanna.\n8:6 Songon on do hata ni Jahowa Zebaot: Ala longang roha ni pasipasi ni bangso on disi di angka ari nasida, tung dohot ma ahu huroha longang disi, ninna Jahowa Zebaot.\n8:7 Songon on do hata ni Jahowa Zebaot: Ida ma, ahu ma paluahon bangsongku sian tano tungkan habinsaran dohot sian tano tungkan hasundutan ni mata ni ari.\n8:8 Jala ahu mamboan nasida mulak, asa maringanan nasida di parsitongaan ni Jerusalem, jadi bangsongku ma nasida, jala ahu Debatanasida di bagasan hasintongan dohot hatigoran.\n8:9 Songon on do hata ni Jahowa Zebaot: Pagomos hamu ma tanganmuna, hamu angka na umbege hata on na sian pamangan ni panurirang, angka na nidokna di ari haoojak ni bagas ni Jahowa Zebaot laho paulihon joro i.\n8:10 Ai di jolo ni angka ari on, ndang taruli halak di gogona, hangoluan di pinahan pe soada, ndang marhasonangan sian na manosak na marmeang muli, jadi masisosahan nasida sama nasida hubahen.\n8:11 Alai anggo nuaeng ndang be ahu songon di angka ari na jolo tu pasipasi ni bangso on, ninna Jahowa Zebaot.\n8:12 Ingkon adong do boni hadameon. Lehonon ni hau anggur do parbuena jala tano on mangalehon gogona, jala langit i mangalehon namburna, asa ditean pasipasi ni bangso on saluhutna i hubahen.\n8:13 Jadi masa ma sogot songon i hamu pinompar ni Juda dohot Israel gabe sipaburaburaan di tongatonga ni angka parbegu nasailaon, suang songon i ma ahu manumpak di hamu, asa manjadi pasupasu hamu sogot; unang hamu mabiar, pagomos hamu ma tanganmuna.\n8:14 Ai songon on do hata ni Jahowa Zebaot, songon sangkap ni rohangku na jolo naeng manorui hamu, uju marronirimas ahu mida ompumuna ninna Jahowa Zebaot, jala ndang marpangulahi rohangku.\n8:15 Suang songon i sangkaphu di angka ari on naeng marpangulahi rohangku mambahen na denggan tu Jerusalem dohot tu pinompar ni Juda. Dibahen i unang hamu mabiar.\n8:16 Alai on ma hata angka sibahenonmuna. Ganup ma mandok hata hasintongan tu donganna, hasintongan dohot uhum! Hadameon ma panguhumonmuna di partungkoanmuna.\n8:17 Jala unang dipingkiri roha ni manang ise bahen hamagoan ni donganna, jala unang mangapian hamu di tolontolon sipaotooto, ai luhut angka sisongon i huhagigihon do, ninna Jahowa.\n8:18 Dung i ro ma muse hata ni Jahowa Zebaot tu ahu:\n8:19 Songon on do hata ni Jahowa Zebaot: Parpuasaon di bulan sipaha opat dohot parpuasaon di bulan sipahalima dohot parpuasaon di bulan sipaha pitu dohot parpuasaon di bulan sipaha sampulu ingkon manjadi las ni roha do i dohot hasonangan tu pinompar ni si Juda, dohot manjadi angka pararirayaon bolon; asal dihaholongi hamu hasintongan dohot hadameon.\n8:20 Songon on do hata ni Jahowa Zebaot: Ro dope anggo sogot angka bangso dohot pangisi ni angka huta bolon.\n8:21 Jala laho do sogot angka pangisi ni huta na sada tu na sada nari mandok: Beta hita rap marsomba tu bohi ni Jahowa, jala mangalului Jahowa Zebaot! Ahu pe naeng dohot do laho tusi!\n8:22 Tongon tahe ro do sogot angka bangso bolon dohot parbegu angka na marhuaso mangalului Jahowa Zebaot di Jerusalem jala marsomba tu bohi ni Jahowa.\n8:23 Songon on do hata ni Jahowa Zebaot: I ma angka ari parsigaungan ni sampulu halak sian saluhut dila ni bangso parbegu, asa marsigantung nasida tu suhisuhi ni ulos ni sada halak Jahudi mandok: Rap hita sauduran, ai nunga hubege hami: Debata do donganmuna.


Ulaon ni Apostel 7 | Bibel online |Terjemahan Dunia Baru\nUlaon ni Apostel 7:1-60\nSi Stepanus marjamita di jolo ni Sanhedrin (1-53)\nJaman ni ompu ni halak Israel (2-16)\nSi Musa manguluhon halak Israel; halak Israel manomba gana-ganaan (17-43)\nNdang tading di bagas joro na binahen ni jolma Debata (44-50)\nSi Stepanus didangguri (54-60)\n7 Alai disungkun sintua ni malim ma, “Ate, tutu do i sude?” 2 Dialusi si Stepanus ma, “Hamu angka haha anggi dohot angka damang, tangihon hamu ma, dipataridahon Debata na marsangap i do dirina tu ompunta si Abraham, tingki di Mesopotamia ibana andorang so maringanan dope di Haran. 3 Jala didok Debata ma tu ibana, ‘Tadingkon ma huta dohot keluargam jala laho ma ho tu luat sipatuduhononku tu ho.’ 4 Dung i, laho ma ibana sian luat ni halak Kasdim jala maringanan di Haran. Dung mate bapakna, disuru Debata ma asa pinda ibana sian luat i tu ingananmuna saonari. 5 Nang pe songon i, ndang adong dilehon Debata tu ibana tano parbagiananna disi, nanggo sajongkal pe ndang adong dilehon. Alai dijanjihon Debata do na laho lehononna luat i gabe ampunana dohot ampuna ni pinomparna, nang pe ndang adong dope anakhonna tingki i. 6 Asing ni i, didok Debata do tu ibana, gabe panompang ma angka pinomparna di huta ni halak, diparhatoban halak ma nasida jala dibahen ma na hansit tu nasida saleleng 400 taon. 7 Alai ninna Debata ma, ‘Uhumonku ma bangso na mamparhatoban nasida, dung pe i asa kaluar nasida sian i laho marhobas tu ahu di inganan on.’ 8 “Dibahen Debata ma parjanjian parsunaton dohot ibana. Dung adong anakna i ma si Isak, disunat ma anakna i di ari paualuhon. Jala si Isak ma ama ni si Jakkob,* laos si Jakkob ma ama ni angka ompunta na 12 i. 9 Mangiburu do angka ompunta i tu si Josep jala digadis ma ibana tu Mesir. Alai didongani Debata do ibana, 10 jala dipalua do ibana sian sude hasusaanna. Dibahen Debata do ibana asa dihalomohon jala marbisuk di jolo ni Firaun, raja ni Mesir. Dung i dipillit Firaun do ibana mamarenta Mesir dohot nasa istanana. 11 Alai masa ma haraparon di saluhut Mesir dohot Kanaan na parohon hasusaan bolon, jala ndang adong be dapot ni angka ompunta i sipanganon. 12 Alai dibege si Jakkob ma na adong sipanganon* di Mesir, gabe disuru ma angka ompunta i tusi parjolo sahali. 13 Tingki laho muse nasida paduahalihon, dipatandahon si Josep ma dirina tu haha anggina. Gabe ditanda Firaun ma keluarga ni si Josep. 14 Dung i ditonahon si Josep ma asa ro amana rap dohot saluhut keluargana, 75 halak ma sude. 15 Alani i borhat ma si Jakkob tu Mesir laos disi ma ibana mate, songon i nang angka ompunta. 16 Dung i, ditaruhon ma nasida tu Sikem jala dipeakkon tu kuburan naung tinuhor ni si Abraham sian angka anak ni si Hemor marhite hepeng perak. 17 “Dung lam jonok tingkina naeng pasauton ni Debata janji na pinaboana tu si Abraham, nunga lam martamba jala nunga lam godang bangso i di Mesir. 18 Dung i, jongjong ma raja na asing mamarenta Mesir na so mananda si Josep. 19 Angkal do raja on maradophon bangsonta jala jahat do pambahenanna tu angka ompunta. Dipaksa do nasida mambolongkon poso-poso ni nasida asa mate angka poso-poso i. 20 Di tingki i ma tubu si Musa, jala mansai uli do ibana.* Tolu bulan ma ibana diparorot di jabu ni amangna. 21 Alai tingki dibolongkon ibana, dibuat boru ni Firaun ma ibana jala dipagodang-godang songon anakna sandiri. 22 Diajarhon do tu si Musa sude habisuhon ni Mesir, jala malo do ibana di pangkataion dohot di ulaon. 23 “Dung marumur 40 taon ibana, ro ma tu rohana* laho manjumpangi* angka haha anggina, halak Israel. 24 Tingki diida ibana adong halak Mesir mambahen na jahat tu halak Israel, diurupi ibana ma dongan sabangsona i, dibalos ibana ma i jala dipamate ma halak Mesir i. 25 Dirimpu si Musa do diantusi dongan sabangsona i paluaon ni Debata nasida marhite ibana, alai ndang mangantusi nasida disi. 26 Marsogotna i diida ibana ma marbadai halak Israel. Laho padamehon nasida, ninna si Musa ma, ‘Hamu angka dongan, na marhaha maranggi do hamu. Boasa marbadai hamu?’ 27 Alai dionjarhon na mamungkul donganna i ma si Musa, ninna ma, ‘Ise mamillit ho gabe pamimpin jala panguhum di hami? 28 Naeng pamateonmu do ahu songon halak Mesir na pinamatemi nantoari?’ 29 Dung dibege si Musa i, lari ma ibana jala gabe panompang di luat Midian, dung i tubu ma dua anakna disi. 30 “Dung salpu 40 taon, didapothon suru-suruan ma ibana di padang pasir jonok ni Dolok Sinai, di bagasan api na marsigorgor di ramba na marsuga. 31 Longang ma roha ni si Musa mangida i. Alai tingki dijonoki ibana laho patangkashon, tarbege ma soara ni Jahowa, 32 ‘Ahu do Debata ni angka ompumu, Debata ni si Abraham, si Isak, dohot si Jakkob.’ Gabe hitir-hitir ma si Musa jala ndang barani be ibana mangida dompak ramba i. 33 Ninna Jahowa ma tu ibana, ‘Bungka ma sipatumi, ai tano na badia do na nidegemi. 34 Nunga huida songon dia hansitna ditaon bangsoku di Mesir, nunga hubege orong-orong ni nasida, jala na ro do ahu laho paluahon nasida. Ro ma ho, suruonku ma ho tu Mesir.’ 35 Si Musa on ma na so dijalo halak Israel tingki didok tu ibana, ‘Ise mamillit ho gabe pamimpin jala panguhum di hami?’ Ibana ma na sinuru ni Debata gabe pamimpin jala sipalua marhite suru-suruan na ro mandapothon ibana di bagasan ramba na marsuga. 36 Ibana ma na mamboan nasida kaluar sian Mesir, na mambahen angka tanda halongangan* di Mesir, di Laut Rara, dohot di padang pasir saleleng 40 taon. 37 “Laos si Musa do na mandok tu halak Israel, ‘Paheheon ni Debata ma di hamu sahalak panurirang na songon ahu sian tonga-tongamuna.’ 38 Di tonga-tonga ni halak Israel do ibana di padang pasir. Ibana do na mangkatai tu suru-suruan di Dolok Sinai dohot tu angka ompunta. Jala ibana do na manjalo barita hangoluan sian Debata na nilehonna tu hita. 39 Alai ndang dioloi angka ompunta ibana. Gariada ditulak nasida do ibana, ai dihalomohon roha nasida do naeng mulak tu Mesir. 40 Didok nasida do tu si Aron, ‘Bahen ma di hita debata laho manogu-nogu hita. Ai ndang taboto aha na masa tu si Musa na mamimpin hita kaluar sian tano Mesir.’ 41 Dibahen nasida ma patung ni anak ni lombu di ari i jala dipelehon nasida ma pelean tu patung i. Marpesta ma nasida mangarayahon na binahen ni nasida i. 42 Alani i ditinggalhon Debata ma nasida jala dipasombu ma nasida marsomba tu mata ni ari, bulan, dohot, tu angka bintang di langit, songon na tarsurat di Buku ni Angka Panurirang, ‘O Pinompar ni Israel, diboto hamu do ndang tu ahu hamu marsomba jala ndang tu ahu hamu mangalehon pelean saleleng 40 taon di padang pasir. 43 Alai diboan hamu do kemah ni Molok dohot bintang ni debata Repan. Angka i ma patung na binahenmu laho sombaonmu. Alani i, bolongkononku ma hamu tu inganan na umdao sian Babel.’ 44 “Adong do kemah ni angka ompunta di padang pasir i, na patuduhon di tonga-tonga ni nasida do Debata. Dibahen do kemah i songon parenta ni Debata tu si Musa jala mangihuthon tiruan na niida ni si Musa. 45 Dijalo angka ompunta do i gabe ampuna ni nasida. Diboan do i tingki masuk nasida rap dohot si Josua tu tano ni angka bangso na pinalao ni Debata di jolo ni angka ompunta. Tongtong dope i disi sahat tu tingki ni si Daud. 46 Lomo do roha ni Debata tu si Daud jala dipangido ibana do asa dilehon hasangapon tu ibana pajongjongkon bagas ni Debata ni si Jakkob. 47 Alai si Salomo do na pajongjongkon bagas i di Debata. 48 Nang pe songon i, ndang tading di inganan na binahen ni jolma Natumimbul i, songon na nidok ni sahalak panurirang, 49 ‘Surgo do habangsaku jala tano on ma sidege-degean ni pathu. Bagas na songon dia ma na laho bahenonmuna di ahu? Ninna Jahowa. Manang didia ma inganan paradiananku? 50 Nda tanganku do na mambahen saluhutna i?’ 51 “Hamu angka sijogal rungkung jala naung tartutup roha dohot pinggolna,* sai dialo hamu do tondi parbadia songon angka ompumuna i. 52 Ise ma panurirang na so manaon angka na hansit dibahen angka ompumuna? Dipamate nasida do angka na paboahon haroro ni halak na mangulahon lomo ni roha ni Debata. Ibana ma na dijehehon jala na pinamatemuna. 53 Hamu do angka na manjalo Patik na pinasahat marhite angka suru-suruan, alai ndang diulahon hamu i.” 54 Dung dibege nasida sudena i, sogo situtu ma roha ni nasida* jala muruk situtu* dompak ibana. 55 Alai ditatap si Stepanus na gok tondi parbadia i ma dompak langit, diida ibana ma hasangapon ni Debata jala diida ma jongjong Jesus di siamun ni Debata. 56 Jadi ninna ibana ma, “Huida do bungka langit i jala jongjong do Anak ni jolma i di siamun ni Debata.” 57 Mambege i gogo ma nasida marsurak, ditutup be ma pinggolna, jala sude ma nasida mangaroro si Stepanus. 58 Dung diboan nasida ibana tu luar ni kota, didangguri ma ibana dohot batu. Dipampeakkon angka saksi na so tutu i do pangkean luar ni nasida tu jolo ni sahalak baoa na poso, na margoar si Saulus. 59 Tingki didangguri nasida si Stepanus dohot batu, didok ibana ma, “Tuan Jesus, tu ho ma hupasahat hosangkon.” 60 Dung i marsinggang ma ibana, gogo ma dijouhon, “Ale Jahowa, unang ma uhum nasida alani dosa on.” Dungkon didok ibana i, mate ma ibana.*\n^ Manang boi do “Jala songon i do muse dibahen si Isak tu si Jakkob”.\n^ Manang “gandum”.\n^ Manang “uli di adopan ni Debata”.\n^ Manang “dipaputus ma di rohana”.\n^ Manang “mamareso”.\n^ Manang “na so tarsunat roha dohot pinggolna”.\n^ Manang “hansit situtu ma roha nasida”.\n^ Manang “patungoripon”.\n^ Manang “modom ma ibana di hamatean”.


II KRONIKA 6 - BIBLE & BUKU ENDE ONLINE\n6:1 Uju i ma didok si Salomo: Nunga marboaboa hian Jahowa ingkon naeng maringanan Ibana di bagasan haholomon.\n6:2 Antong nunga hupauli sada joro parmiananmu, bahen ojahan ni habangsam ro di saleleng ni lelengna.\n6:3 Dung i dipahusor rajai ma bohina, asa pasupasuonna sandok luhutan Israel, jala jongjong be do sandok luhutan Israel.\n6:4 Dung i ninna rajai ma: Pinuji ma Jahowa, Debata ni Israel, naung marbagabaga hian marhite sian pamanganna sandiri tu damang si Daud i, jala nunga dipasintong nuaeng marhite sian tanganna, uju na nidokna i.\n6:5 Olat ni ari uju Ahu manogihon bangsongku ruar sian tano Misir, ndang dung hupillit sada huta sian sandok marga ni Israel paulionna sada joro bahen inganan di Goarhu, jala ndang dung hupillit nanggo sada halak, asa ibana gabe jujungan gumomgom bangsongku Israel.\n6:6 Alai nunga hupillit anggo Jerusalem, asa disi Goarhu; jala nunga hupillit anggo si Daud, asa ibana manggomgomi bangsongku Israel.\n6:7 Nunga nian disangkap roha ni damang si Daud i, naeng paulionna sada joro di Goar ni Jahowa, Debata ni Israel.\n6:8 Alai ninna Jahowa ma mandok damang si Daud i: Ala naung ditahi roham naeng pajongjongonmu sada joro di Goarhu, denggan do nian anggo sangkap ni roham.\n6:9 Alai ndada jadi anggo ho pajongjong joro i, ingkon anakmu na ruar sian butuham, ibana pe pajongjong sada joro di Goarhu.\n6:10 Nunga tung dipasintong Jahowa hatana, naung pinaboana hian, jala nunga ahu dipahot singkat ni damang si Daud i, jala nunga hundul ahu di atas habangsa ni harajaon Israel, songon na pinaboa ni Jahowa hian, jala nunga ahu pajongjong sada joro di Goar ni Jahowa, Debata ni Israel.\n6:11 Jala nunga hubahen tusi poti, parpeopan ni parjanjian ni Jahowa, binahenna tu halak Israel.\n6:12 Dung i jongjong ma rajai di adopan ni langgatan ni Jahowa mandompakkon sandok luhutan Israel, jala dipaherbang tanganna.\n6:13 Ai nunga dibahen si Salomo hian sada parjamitaan sian tombaga, jala tu tongatonga ni alaman do i dibahen, lima asta unjurna jala lima asta bohangna jala tolu asta timbona. Jadi jongjong ma rajai tu atasna, laos marsinggang di adopan ni sandok luhutan Israel, jala dipaherbang tanganna dompak langit.\n6:14 Dung i ninna ma: Ale Jahowa, Debata ni Israel! Ndang adong Debata na tudoshon Ho, nang di banua ginjang, nang di tano on; Ho do tutu pahothon parjanjian dohot asi ni roha tu naposom, angka na marparange di adopan ni Bohim sian nasa rohana.\n6:15 Ho do naung pasintongkon tu damang, naposom si Daud i, hata na pinorbagabagam tu ibana; pamanganmu tutu marbagabagahon, jala tanganmu pasintongkon apala sadarion ma.\n6:16 On pe, ale Jahowa, Debata ni Israel! Sai pasintong ma tu naposom si Daud, damang i, hata naung pinarbagam hian tu ibana, uju na nidokmu: Ndang jadi hurangan di ho sada baoa di jolongku, na hundul di atas habangsa ni harajaon Israel, asal diramoti angka anakmu dalanmu, marparange nasida di bagasan patikku, songon ho naung marparange di jolongku.\n6:17 On pe, ale Jahowa, Debata ni Israel! Sai pasintong ma hatami, naung pinarbagam tu naposom si Daud i.\n6:18 Alai tahe, tung tarbahen Debata ma tutu maringan rap dohot jolma i di atas tano on? Ida ma, gari langit ni langitan ndang tuk mangkamham Ho, baliksa apala joro na hupauli on.\n6:19 Alai sai manatap ma Ho tu tangiang ni naposom dohot tu parhurajaonna i, ale Jahowa, Debatangku! Sai tangihon ma joujou dohot tangiang, na tinangiangkon ni naposom di adopanmon!\n6:20 Sai tonggor ma matam manatap tu joro on borngin dohot arian, tu inganan naung nidokmu: Ingkon disi bahenonmu Goarmu; antong sai tangihon ma tangiang na tinangiangkon ni naposom di inganan on!\n6:21 Sai tangihon ma tutu parhurajaon ni naposomon dohot bangsom on Israel, na tinangiangkonnasida di inganan on; sai tangihon ma i tutu sian inganan parhabangsaanmu, sian banua ginjang, tangihon ma tutu, jala marpamuati roham!\n6:22 Tung sura mardosa sada baoa dompak donganna, molo dipatolon halak ibana alani, sanga ibana ro jala saut manolon di adopan ni langgatanmon di bagasan joro on.\n6:23 Sai manangi ma Ho sian banua ginjang huhut marlulu, asa maruli uhum angka naposom, laho manorui anggo halak parjahat, asa manginona pambahenanna tu uluna sandiri, laho mamintori anggo halak parpintor, mangalehon tu ibana hombar tu hatigoranna i.\n6:24 Tung sura talu bangsom Israel maradophon musuna, ala naung mardosa nasida dompak Ho; alai molo mulak nasida tu Ho, jala dihatindangkon Goarmu, jala martangiang nasida huhut marhuraja tu adopan ni bohim di bagasan joro on.\n6:25 Sai manangi ma Ho sian banua ginjang, jala marpamuati roham mida dosa ni bangsom Israel, jala boan nasida mulak tu tano naung nilehonmu tu nasida dohot tu ompunasida i.\n6:26 Tung sura tarhinsu langit i, gabe ndang ro udan, ala naung mardosa nasida dompak Ho, dung i martangiang nasida di inganan on, jala dihatindangkon nasida Goarmu, jala mulak nasida sian dosanasida i, ala naung tarjepol nasida binahenmu.\n6:27 Sai manangi ma Ho di banua ginjang, jala marpamuati roham mida dosa ni angka naposom dohot bangsom Israel, ala naung niajarhonmu tu nasida dalan na denggan i na tama sidalananna, jala lehon udan tu tanom naung nilehonmu tu bangsom bahen partalianna.\n6:28 Tung sura masa haleon di tano i, manang begu antuk, manang siraraon hauma, manang antinganoon, manang masa sihapor manang tamponok; molo tung disosak musuna nasida di tano i, pola dirongom pargumbanganna, tung sura masa begu masa manang sahit na asing.\n6:29 Nasa tangiang dohot nasa pangidoan manang marsasahalak, manang tung sandok bangsom Israel manangiangkonsa, ala naung mananda be di jea ni harohaonna dohot parsorionna, gabe dipaherbang tanganna dompak joro on.\n6:30 Sai manangi ma Ho sian banua ginjang, ojahan ni habangsam, jala marpangulahi roham huhut mangalehon tu ganup hombar tu saluhut dalanna, marguru tu panandam di harohaonna, ai sasada Ho do tumanda roha ni jolma manisia!\n6:31 Asa tung dihabiari nasida Ho, jala marparange di bagasan angka dalanmu ariari, saleleng mangolu nasida di tano naung nilehonmu tu ompunasida i.\n6:32 Nang halak dagang na so sian bangsom Israel, tung sura ro ibana sian luat na dao ala Goarmu na timbul i dohot ala ni Tanganmu na sun hinagogo i dohot ala ni Botohonmu na toltoli, molo ro ibana tahe martangiang dompak joro on.\n6:33 Sai manangi ma Ho sian banua ginjang, sian ojahan ni habangsam, jala bahen ma saluhut hombar tu na pinangido ni halak dagang i tu Ho, asa tung saluhut bangso di tano on mananda di Goarmu, jala marhabiaran tu Ho, suang songon bangsom Israel, asa tung diboto naung sahat jinou Goarmu tu atas joro on na hupauli i.\n6:34 Tung sura borhat bangsom laho marporang dompak musuna, di dalan sinurum nasida, jala martangiang nasida tu Ho mandompakkon huta on, naung pinillitmu dohot mandompakkon joro naung hupajongjong di Goarmu.\n6:35 Sai tangihon ma tangiang dohot pangidoannasida di banua ginjang, jala pasintong uhum tu nasida!\n6:36 Tung sura mardosa nasida dompak Ho (ai ndang adong jolma nanggo sada na so mardosa), gabe tarrimas Ho mida nasida, jala dipasahat Ho nasida tu musuna, asa tung tarbuang nasida tu tano ni musuna na dao manang na donok.\n6:37 Dung i dipasuang nasida ma rohanasida tu bagasan di tano habuangannasida i, laos dipauba nasida rohanasida i, jala martangiang tu Ho di tano habuangannasida i songon on: Nunga mardosa hami, nunga huulahon hami hajahaton, jala nunga manggunturi hami.\n6:38 Molo tung mulak nasida tu Ho sian nasa rohanasida dohot sian nasa ateatenasida di tano habuangannasida i, jala martangiang nasida mandompakkon tanonasida, naung nilehonmu tu ompunasida i dohot mandompakkon huta naung pinillitmu dohot mandompakkon joro naung hupauli on di Goarmu.\n6:39 Sai manangihon ma Ho sian banua ginjang, sian ojahan ni habangsam mangalusi tangiang dohot pangidoannasida, huhut pasintong uhum tu nasida, jala sai marpamuati ma roham mida dosa, angka naung niulahon ni bangsom dompak Ho!\n6:40 On pe, ale Debatangku! Sai tonggor ma matam, jala tinggil pinggolmu mangalusi tangiang di inganan on!\n6:41 On pe ale Debata Jahowa! Sai hehe ma Ho tumopot paradiananmon, Ho dohot poti ni hamuliaonmu, alai sai marpangkean hatuaon ma angka malimmu bahen, ale Debata Jahowa, jala marlas ni roha ma angka na niasianmu mida denggan ni basam!\n6:42 Ale Debata Jahowa! Unang tung tulak bohi ni na miniahanmu, sai ingot ma asi ni roha angka na tu si Daud naposom!


IV MUSA 8 - BIBLE & BUKU ENDE ONLINE\n8:1 Dung i ro ma hata ni Jahowa tu si Musa songon on:\n8:2 Paboa ma tu si Aron hatangkon: Molo dipagalak ho angka palito i, ingkon tu jolo ni parpalitoan i marsinondang palito na pitu i.\n8:3 Jadi dibahen si Aron ma songon i; tungkan jolo ni parpalitoan i do dipagalak angka palitona, hombar tu tona ni Jahowa tu si Musa.\n8:4 Songon on do parpaulina di parpalitoan i sian sere na pita sangkimpal ditopa badanna ro di bungana, hombar tu tiruan na pinatuduhon ni Jahowa tu si Musa, songon i do dipauli parpalitoan i.\n8:5 Dung i ro muse hata ni Jahowa tu si Musa songon on:\n8:6 Arahon ma halak Lepi sian tongatonga ni halak Israel jala urasi ma nasida.\n8:7 Alai songon on do bahenonmu tu nasida laho mangurasi nasida: Ingkon pistikkononmu tu nasida aek pangurasion sian dosa, jala ingkon gorbangonna sandok dagingnasida i, jala sunsionna pangkeanna, huhut mangurasi dirina.\n8:8 Dung i ingkon buatonnasida ma sada anak ni lombu rap dohot itak na lamot na nidogil dohot miak bahen peleanna sipanganon; dung i ingkon buatonmu ma anak ni lombu sadanari bahen pelean pardosaon.\n8:9 Dung i dohononmu ma halak Lepi ro jumonok tu adopan ni undungundung parluhutan i, ingkon paluhutonmu huhut sandok luhutan ni halak Israel.\n8:10 Dung i dohononmu muse halak Lepi ro jumonok tu adopan ni Jahowa, dung i ingkon ampehonon ni halak Israel tangannasida tu halak Lepi.\n8:11 Dung i ingkon patogutoguon ni si Aron ma halak Lepi di adopan ni Jahowa, hira sada pelean tatingan sian halak Israel, asa tau nasida mangaradoti ulaon ni Jahowa.\n8:12 Dung i ingkon ampehonon ni halak Lepi ma tangannasida tu ulu ni angka lombu i, ingkon hobasonna na sada bahen pelean pardosaon, jala na sadanari bahen pelean situtungon di Jahowa mambahen pardengganan tu halak Lepi.\n8:13 Dung i ingkon pajongjongonmu halak Lepi di adopan ni si Aron dohot angka anakna i, laos patogutoguonmu nasida bahen pelean tatingan di Jahowa.\n8:14 Asa ingkon papulihonmu halak Lepi sian tongatonga ni halak Israel, asa Ahu nampuna halak Lepi.\n8:15 Dung songon i, ingkon masuk ma halak Lepi, asa marulaon nasida di bagasan undungundung parluhutan i; ingkon songon i nasida urasonmu, jala patogutoguonmu bahen pelean tatingan.\n8:16 Ai silehonlehon tu Ahu do nasida sian tongatonga ni halak Israel; ai singkat ni nasa anak buhabaju sian halak Israel do nasida hubuat di Ahu.\n8:17 Ai Ahu hian do nampuna nasa anak buhabaju di tongatonga ni halak Israel, nang sian jolma, nang sian pinahan, olat ni ari dung Ahu mambunu nasa anak buhabaju di tano Misir, nunga huparbadiai hian nasida di Ahu.\n8:18 Jala nunga hubuat halak Lepi singkat ni nasa anak buhabaju di tongatonga ni halak Israel.\n8:19 Jala nunga hubasabasahon halak Lepi bahen dongan ni si Aron dohot angka anakna i sian tongatonga ni halak Israel, asa diradoti ulaon ni halak Israel di bagasan undungundung parluhutan i dohot mambahen pardengganan tu halak Israel, asa unang masa begu di tongatonga ni halak Israel, molo ro nasida jumonok tu inganan na badia i.\n8:20 Dung i dibahen si Musa dohot si Aron dohot sandok luhutan ni halak Israel ma songon i tu halak Lepi, hombar tu sandok na tinonahon ni Jahowa tu si Musa taringot tu halak Lepi, laos songon i ma dibahen halak Israel tu nasida.\n8:21 Dung i diuras halak Lepi ma dirina be sian dosa jala disunci pangkeanna be, laos ditogutogu si Aron nasida bahen pelean tatingan di adopan ni Jahowa, asa si Aron mambahen pardengganan tu nasida laho manguras dirinasida i.\n8:22 Dung songon i masuk ma halak Lepi laho mangaradoti ulaonnasida i di bagasan undungundung parluhutan i di adopan ni si Aron dohot angka anakna i, songon na tinonahon ni Jahowa tu si Musa, taringot tu halak Lepi, songon i do dibahen tu nasida.\n8:23 Dung i ro muse ma hata ni Jahowa tu si Musa songon on:\n8:24 On do na tama siingoton ni halak Lepi: Olat ni na marumur duapulu lima taon dohot lobi sian i, ingkon masuk ibana tu pargansion marulaon di undungundung parluhutan i.\n8:25 Alai olat ni na marumur limapulu taon malua ma nasida sian ulaon tohonan, ndang jadi be marulaon nasida.\n8:26 Jadi do nian urupanna angka anggina marulaon di undungundung parluhutan i, mangaradoti siradotan i, alai ndang be jadi nasida tohonan di ulaon i. Ingkon songon i bahenonmu tu halak Lepi, taringot tu siradotannasida i.\nLabel: Alkitab Bahasa Batak, IV MUSA, Padan Na Robi


II Musa 28 | Alkitab TOBA\n← II Musa 29\nII Musa 27 →\nAugust 21, 2008 · 14:08\n28:1 Dung i dohononmu ma Aron hahami, rap dohot angka anakna ruar sian tongatonga ni halak Israel ro jumonok tu ho, asa ibana mangaradoti tohonan malim di Ahu, i ma Aron dohot angka anakna: Nadab, Abihu, si Eleasar dohot si Itamar.\n28:2 Dung i bahenonmu ma pangkean angka na badia di Aron hahami bahen hamuliaon dohot pajagarhon.\n28:3 Ingkon dohononmu ma tu sude halak angka na pistar marroha, angka naung Ahu manggohi rohana dohot tondi hapistaran, asa nasida paulihon angka pangkean di Aron laho pabadiahon ibana, asa ibana gabe malim di Ahu.\n28:4 Alai on do pangkean angka sipaulionnasida: sada tutup andora, sada baju epod, sada baju parbalian, sada baju parbagasan na niangit, sada tumpal dohot sada hohos; ingkon nasida paulihon pangkean angka na badia di Aron hahami dohot di angka anakna, asa ibana gabe malim di Ahu.\n28:5 Ingkon buatonnasida sere dohot bonang na rata langit, na tinubar jala na merham dohot hain na halus.\n28:6 Ia baju epod i ingkon paulionnasida do sian sere dohot sian bonang na rata langit, na tinubar jala na merham dohot sian hain na halus na nidua sitonunhonon ni parpunsa.\n28:7 Ingkon mardua pangabaraan epod i bahenonna sipatunggomon di tampahanna be.\n28:8 Hohos ni epod i pe ingkon sisada hapandean do dohot baju i jala mardomu tusi, paulion sian sere dohot sian bonang na rata langit, na tinubar jala na merham dohot sian hain na halus na nidua.\n28:9 Dung i ingkon buatonmu ma dua mata intan Unam jala uhirhononmu tusi goargoar ni anak ni Israel na sampuludua i.\n28:10 Onom goarnasida di mata intan na sada, jala goar na onom nari tu mata intan paduahon mangihuthon partubunasida.\n28:11 Songon panguhirhon ni halak pandakdak batu, angka na manguhir tintin sahap panguhironna di goar ni angka anak ni Israel tu mata intan na dua i, jala marbibir sere humaliang.\n28:12 Dung i bahenonmu ma na dua mata intan i tu na dua pangabaraan ni epod i bahen batu parningotan di angka anak ni Israel, asa usungon ni Aron di atas abarana na dua i goargoarnasida di adopan ni Jahowa bahen parningotan.\n28:13 Ingkon bahenonmu huhut angka haithait sere.\n28:14 Paulionmu muse dua rante sian sere na pita, dos ganjangna, ingkon songon tali na nidua hapandeanna masijaloan jala haithononhon tu haithait i.\n28:15 Angkup ni bahenonmu ma sada tutup andora paruhuman, suang songon hapandean ni baju epod bahenonmu tonunhonon ni parpunsa tusi sere, bonang na rata langit, na tinubar jala na merham dohot hain na halus na nidua.\n28:16 Ingkon maropat suhi do i bahenon, jala dua lampis, sanjongkal ginjangna jala sanjongkal bidangna.\n28:17 Jala ingkon gohanmu do i dohot opat rinte batu intan. Di rinte parjolo: Batu intan sardis, topasion, samarados.\n28:18 Di rinte paduahon: Batu intan rubin, sapire, diaman.\n28:19 Di rinte patoluhon: Batu intan opal, akat, ametist.\n28:20 Di rinte paopathon: Batu intan krisolit, Unam dohot jaspis; jala ingkon marihot sere angka rintena i bahenon.\n28:21 Jala ingkon jojor angka batu i mangihuthon partording ni na sampulu dua goar ni anak ni Israel, angka siuhirhonon ni halak pandakdak batu, pulik be goarna i mangihuthon na sampuludua marga ni Israel.\n28:22 Ingkon bahenonmu huhut tu tutup andora angka rante dos ganjangna, songon tali na nidua hapandeanna sian sere na pita.\n28:23 Bahenonmu huhut tu tutup andora i dua tintin sere jala bahenonmu na dua tintin i tu na dua tampahan ni tutup andora i.\n28:24 Ingkon bahenonmu na dua rante na nidua sian sere tu bagasan tintin na dua i angka na di tampahan ni tutup andora i.\n28:25 Alai anggo na dua ujung ni na dua rante na nidua i ingkon haithononmu do i tu na dua haithait jala patunggomonmu do i tu pangabaraan ni baju epod patondong be.\n28:26 Ingkon bahenonmu muse dua tintin sere na asing jala lohothononmu do i tu na dua tampahan ni tutup andora, apala di pangkilimanna na tungkan baju epod i dingkan bagasan.\n28:27 Bahenonmu muse dua tintin sere na asing jala lohothononmu do i tu na dua pangabaraan ni baju epod tungkan toru tongon di pardomuanna, di atas hohos ni baju epod.\n28:28 Ingkon pudunhononhon muse tutup andora i rap dohot tintinna marhite sian bonang na rata langit tu tintin ni baju epod, asa hopos tu hohos ni baju epod jala unang tarbahen sirang tutup andora sian baju epod.\n28:29 Jadi songon i ma usungon ni Aron goargoar ni anak ni Israel di atas parateateanna di bagasan tutup andora ni paruhuman, molo laho masuk ibana tu bagasan inganan na badia i bahen parningotan tongtong di adopan ni Jahowa.\n28:30 Dung i bahenonmu ma tu bagasan tutup andora paruhuman: Urim dohot Tummim (hatiuron dohot hasintongan), asa di atas parateatean ni Aron do i laho masuk ibana tu adopan ni Jahowa; ingkon songon i tongtong paboanboanon ni Aron uhum ni halak Israel di atas parateateanna di adopan ni Jahowa.\n28:31 Ingkon bahenonmu huhut baju parbalian di atas baju epod, sandok sian bonang na rata langit do i ditonun.\n28:32 Jala parrungkunganna i di parsitongaanna, ingkon martopi na tinonun do i humaliang, songon topi ni baju partahanan, asa unang olo maribak.\n28:33 Jala bahenonmu do tu rambuna humaliang angka parbue ni dalimo sian bonang na rata langit, na tinubar jala na merham, bahenon huhut marsolotan angka giringgiring sere humaliang.\n28:34 Sai marsorinsorin do sada giringgiring sere dung i sada parbue ni dalimo humaliang di rambu ni baju parbalian i.\n28:35 Ingkon solukkonon ni Aron bajubaju i laho marulaon ibana, asa tarbege soara ni giringgiring, molo masuk ibana tu bagasan inganan na badia i di adopan ni Jahowa dohot molo ruar ibana muse asa unang mate ibana.\n28:36 Ingkon bahenonmu huhut sada sangkalia sian sere na pita, jala uhirhononmu tu bagasan songon panguhiron sahap: Habadiaon di Jahowa!\n28:37 Jala palohotonmu do i marhite sian tali bonang na rata langit tu tumpal i, asa lohot di jolo ni tumpal ma i.\n28:38 Asa di pardompahan ni Aron ma sangkalia i, asa Aron mamboan pardengganan ni nasa ugasan na badia, angka naung pinarbadiaan ni halak Israel marhite sian peleannasida, ingkon tongtong sangkalia i di pardompahanna, asa jumpangan asi ni roha halak Israel di adopan ni Jahowa.\n28:39 Alai anggo baju parbagasan i ingkon paulionmu do i sian hain na halus, bahenonmu muse sada tumpal sian hain na halus; alai anggo hohosna ingkon angiton ni parpunsa do i.\n28:40 Di angka anak ni Aron pe ingkon paulionmu do angka baju parbagasan, tole angka hohos dohot tumpal bahen hamuliaon dohot pajagarhon.\n28:41 Ingkon solukkononmu do i tu Aron hahami dohot tu angka anakna, dung i miahanmu ma nasida jala gohanmu tangannasida pabadiahon nasida, asa nasida gabe malim di Ahu.\n28:42 Angkupni bahen ma di nasida saraoal sian hain na bontar manghungkupi dagingna unang manangkas, olat ni ulu ni tot sahat ro di gonting ganjangna.\n28:43 Ingkon pangkeon ni si Aron dohot angka anakna saraoal i laho masuk nasida tu undungundung parluhutan i, nang molo jumonok nasida tu langgatan laho marhalado di inganan na badia i, asa unang mangonai torutoru tu nasida gabe ingkon mate nasida. I ma aturan na hot salelenglelengna di halak Israel ro di pinomparnasida i.


1 Samuel 28 (TOBA)\nI. Si Saul manungkun roha sian sada sibaso pangarunding taringot tu hamusuonna dompak halak Palistim 1-14. II. Ro antong tondi ni si Samuel palumba hamagoan manonggoti si Saul 15-25\n1(I.) Dung i masa ma uju i, dipapungu halak Palistim ma parangannasida santibalatuk laho marporang dompak Israel. Jadi ro ma hata ni si Akis tu si Daud: Ra nunga diboto ho, ingkon dohot do ho, borhat donganku tu parporangan rap dohot angka paranganmi.\n2Dung i didok si Daud ma tu si Akis: Antong botoonmu ma manang aha sibahenon ni naposom. Jadi didok si Akis ma tu si Daud: Antong ho ma pabangkitonku bahen siramoti ulungku saleleng mangolu ahu.\n3Alai nunga mate anggo si Samuel, jala nunga ditatangisi sandok Israel ibana, jala nunga dibandahon ibana di Rama, huta ingananna i. Ia si Saul nunga dipabungkas najolo angka halak pangarunding dohot partondung sian gomgomanna.\n4Jadi dung ro halak Palistim santibalatuk, jala marsaro di Sunem, dohot ma si Saul paluhuthon halak Israel, jala marsaro di Gilboa.\n5Alai dung diida si Saul parangan ni halak Palistim, mabiar ma ibana, jala godoron situtu rohana.\n6Dung i marsungkun ma si Saul tu Jahowa, alai ndang dialusi Jahowa ibana, nang marhitehite nipi, nang marhitehite Urim, nang marhitehite angka panurirang.\n7Jadi ninna si Saul ma tu angka naposona: Lulu i hamu ma di ahu sada sibaso pangarunding, asa hutopot ibana manungkun roha tusi. Dung i ninna angka naposona ma mandok ibana: Ida ma, adong sada sibaso, partondi pangarundingon di Endor.\n8Dung i patinda rupa ma si Saul, jala marpangkean sileban laho tusi rap dohot dua halak donganna, gabe tolhas ma ibana tu sibasoi bornginna i, laos didok ma: Ua martondung ma ho taringot tu ahu marhitehite pangarundingon, jala panangkok ma jolo di ahu jolma sipaboaonku tu ho.\n9Dung i ninna sibasoi ma mandok ibana: Ida ma, diboto ho do na binahen ni si Saul, na siniaphonna angka pangarunding dohot partondung sian gomgomanna i; boasa ma tung taononmu sambil di hosangki laho mambunu ahu?\n10Dung i marmangmang ma si Saul tu Jahowa marsumpahon tu sibasoi, ninna ma: Songon sintongna mangolu Jahowa na so tupa hona uhum ho ala ni hata on.\n11Jadi ninna sibasoi ma: Antong ise do panangkohonku di ho? Jadi didok ibana ma: Si Samuel i ma panangkok di ahu.\n12Jadi dung diida sibasoi ro si Samuel, dipangiar ma soarana mangangguhi, laos didok sibasoi ma mandok si Saul: Boasa tung paotootoonmu ahu? Ai si Saul i do ho hapengani!\n13Dung i ninna rajai ma mandok ibana: Unang ho mabiar! Ai aha do na niidam? Jadi ninna sibasoi ma mandok si Saul: Debata huida nangkok sian bagasan tano.\n14Dung i ninna si Saul ma mandok nasida: Beha do rupana? Gabe ninna nasida ma: Nangkok do sada baoa naung matua martujungkon mandar na lungkang ibana. Jadi mamoto ma si Saul! Si Samuel do i hapengani, laos manungkap ma ibana tu tano laho marsomba.\n15(II.) Alai ninna si Samuel ma mandok si Saul: Boasa tung parusakrusahonmu ahu, mandokkon ahu nangkok? Jadi ninna si Saul ma: Targogot situtu do ahu, ai marmusu halak Palistim dompak ahu, jala nunga sumurut Debata sian ahu, ndang be dialusi ahu nang marhitehite panurirang, nang marhitehite nipi, alani umbahen hujou ho, asa dipabotohon ho tu ahu, manang aha sibahenonku.\n16Dung i ninna si Samuel ma: Boasa tung ahu sungkunonmu, nunga pola sumurut Jahowa sian ho, marbalik gabe alom?\n17Nunga pola dipatulus Jahowa sangkapna, songon na nilumbahonna hian marhite sian ahu, nunga pola dirampas Jahowa harajaon i sian tanganmu, jala dibasabasahon tu pedanmu si Daud i.\n18Ala so ditangihon ho soara ni Jahowa, jala ndang dilaluhon ho parpiarpiar ni murukna tu halak Amalek, alani do umbahen songon i pambahen ni Jahowa tu ho sadarion.\n19Angkup ni pasahaton ni Jahowa huhut Israel rap dohot ho tu bagasan tangan ni halak Palistim, marsogot ma dapothononmu ahu rap dohot angka anakmu. Parangan ni Israel pe pasahaton ni Jahowa ma tu bagasan tangan ni halak Palistim.\n20Jadi tongkin i tinggang ma si Saul tungkap tu tano, jala mabiar situtu dibahen hata ni si Samuel, huhut ndang be margogo dagingna, ai ndang mangan sagusagu ibana sadari saborngin.\n21Dung i didapothon sibasoi ma si Saul, gabe diida ma tarsonggot situtu ibana, laos didok ma mandok ibana: Ida ma, nunga diturut naposom boruboru soarami, jala nunga pola huseahon hosangku manurut hatam angka na pinaboam tu ahu.\n22On pe, nang ho sai tangihon ma soara ni naposom boruboru, hubahen ma roti sanseat tu adopanmu, asa mangan ho, asa margogo ho di dalan situlusonmu.\n23Alai manjua anggo, ibana, didok ma: Ndang adong rohangku mangan. Jadi disosoi angka naposona nang sibasoi ibana, gabe dioloi soaranasida i. Dung i hehe ma ibana sian tano i laho juguk tu podoman.\n24Alai adong do di sibasoi sada anak ni lombu na pinamokmok di jabuna, gabe hapogan nasida manambolisa dibuat huhut itak, didogildogil ma i laos dilompa bahen sagusagu na so niasoman.\n25Dung i diparade ma angka i di adopan ni si Saul dohot di adopan ni angka naposona. Jadi dung sun mangan borhat ma nasida mardalan di na saborngin i.


V MUSA 33 - BIBLE & BUKU ENDE ONLINE\n33:1 Alai on do pasupasu, na pinasupasuhon ni si Musa, halak ni Debata tu halak Israel, jumolo asa mate ibana.\n33:2 Ninna ma: Nunga ro Jahowa sian Sinai, jala nunga binsar Ibana di nasida sian Seir; nunga poltak sinondangna sian dolok Elaparan, jala nunga ro Ibana mardongan angka na badia marriburibu, jala sian tanganna siamun ro api patik i tu nasida.\n33:3 Tung na holong situtu do rohana mida angka bangso i! Saluhut angka na badiana di bagasan tanganmu do, hundul do nasida di lambung patmu, jala dapotan sipodaon sian angka hatam.\n33:4 Ibana manonahon tu hita patik na nilehon ni si Musa, bahen teanteanan ni parluhutan ni si Jakkob.\n33:5 Jala Ibana do Raja gumomgom bangso na tigor, uju marluhut angka induk ni bangso i rap dohot angka marga ni Israel.\n33:6 Sai mangolu ma Ruben jala unang mate jala lam tu otikna bilangan ni jolma di ibana.\n33:7 On do pasupasu taringot tu Juda, ninna do: Sai tangihon ma, ale Jahowa, soara ni Juda, jala boan ibana mulak tu bangsona! Sai tumpahi ma tanganna lam margogo, jala Ho ma donganna mangalo angka musuna!\n33:8 Jala taringot tu Lepi, ninna do: Tummum dohot Urim (hasintongan dohot hatiuron) angka na sahat tu ho, tongtong ma i di baoa hasudungan ni roham, naung niunjunanmu di Massa jala naung binadaanmu di lambung aek Meriba!\n33:9 Ibana do i naung mandok tu amana dohot tu inana: Ndang moralangalang rohangku marnidasa, jala ndang dipatandatanda angka anggina, jala ndang dipabotoboto angka anakna; ai nasida do mangaradoti angka hatam jala diramoti padan binahenmu.\n33:10 Ingkon nasida mangajarhon angka uhummu tu Jakkob dohot patikmu tu Israel; ingkon nasida manutung daupa paanggoanggoon ni igungmu dohot mangampehon pelean situtungon di atas langgatanmu.\n33:11 Sai pasupasu ma sahalana, ale Jahowa, jala tumpahi manjadi ulaon ni tanganna! Sai ponggolhon ma gonting ni halak na hehe mangalo ibana, nang halak na mangkagigihon ibana, asa unang be tarbahensa hehe.\n33:12 Taringot tu Benjamin, ninna do: Ia hasudungan ni Jahowa maringan do di lambungna marsonangsonang; sai ondinganna do ibana manipat ari, jala maringan ibana di holangholang ni abarana!\n33:13 Jala taringot tu Josep, ninna do: Naung maruli pasupasu tanona sian Jahowa, binahen ni surung ni panumpak sian langit, binahen ni nambur dohot binahen ni holbungholbung na tangkas di aek.\n33:14 Binahen ni surung ni panumpak ni mata ni ari di parbue, gogo ni tano i, dohot binahen ni surung ni panumpak ni bulan pasimbur suansuanan!\n33:15 Tole muse panumpak ni punsu ni angka dolok sian na robi dohot silehonlehon sian dolokdolok salelenglelengna.\n33:16 Tole muse panumpak sian tano i ro di hinagokna: Sai songgop ma asi ni roha ni Na maringanan di bagasan ramba i tu ulu ni Josep dohot tu pakpak ulu ni jolma ma martumpal sian hahaanggina.\n33:17 Hamuliaonna i do tudoshon anak buhabaju ni lombuna, jala tandukna songon tanduk ni horbo! Tambingonna ma marhite sian i angka bangso, asa rap marbubur sahat ro di ujung ni tano on. Ingkon songon i halak Epraim marloksaloksa, jala halak Manasse marriburibu.\n33:18 Jala taringot tu Zebulon, ninna do: Marlas ni roha ma ho, ale Zebulon di haboborhatmu, jala ho, ale Isasar di bagasan angka undungundungmu.\n33:19 Betabetaonnasida do angka bangso tu atas dolok i, mamelehon disi angka pelean hatigoran, ai parsaulihononnasida ma angka parsaulian sian laut dohot mutiha, angka na buni di bagasan horsik.\n33:20 Jala taringot tu Gad, ninna do: Pinuji ma Jahowa, na palambas inganan ni Gad; maringan do ibana songon singa, jala diparsurage do botohon dohot pakpak ulu.\n33:21 Ibana manjoloani manodo luat patumonaan di ibana, ai disi do partalian pinatongon ni silehon patik hian; dung i ro ma ibana manguluhon bangso i, asa mangalaluhon uhum hasintongan ni Jahowa dohot angka toruna rap dohot Israel.\n33:22 Jala taringot tu Dan, ninna do: Singa na bajar do Dan, mangambur do ibana sian Basan.\n33:23 Jala taringot tu Naptali, ninna do: Bosuran do Naptali di lomo ni roha, jala gok pasupasu sian Jahowa ibana; tean ma partalianmu tungkan laut dohot tungkan dangsina!\n33:24 Jala taringot tu Aser, ninna do: Gumodang do pasupasu tu Aser sian tu angka anak na asing, ingkon halomoan ni angka hahaanggina ibana jala disornophon patna tu bagasan miak!\n33:25 Bosi dohot tombaga angka ransangransangmu, songon ariarim ma hasonanganmi.\n33:26 Ndang adong nanggo sada tudoshon Debata, ale bangso na tigor! Marsihundul Ibana di atas langit mambahen haluaon tu ho, jala di atas ombun parginjang jumujung habalgaonna.\n33:27 Langit i do inganan ni Debata sian mulamula sahali jala di banua tonga on do manggomgomi tanganna saleleng ni lelengna! Ibana do antong mangonjar musum sian adopanmu jala ninna do: Siaphon ma i!\n33:28 Jadi marsonangsonang ma Israel maringan sasadasa; sai manatapnatap do mata ni Jakkob tu tano hatubuan ni eme dohot anggur, sian angka langitna pe sai manetehi do nambur.\n33:29 Tuami, ale Israel! Tung ise ma songon ho? Ho do sada bangso na martua binahen ni Jahowa, Ibana do lombulombu ni hatuaonmu dohot podang ni hatimbulonmu. Ingkon mangunduk tu ho sogot angka musum; alai anggo ho ingkon ojakkononmu patmu di inganannasida angka na timbo i.\nLabel: Alkitab Bahasa Batak, JOSUA, V MUSA


Lukas 1 | Bibel online |Terjemahan Dunia Baru\nTu si Teofilus (1-4)\nDipaboa suru-suruan Gabriel hatutubu ni si Johannes Pandidi (5-25)\nDipaboa suru-suruan Gabriel hatutubu ni Jesus (26-38)\nSi Maria manjumpangi si Elisabet (39-45)\nDipuji si Maria do Jahowa (46-56)\nHatutubu ni si Johannes jala mambahen goarna (57-66)\nSi Sakaria manurirangi (67-80)\n1 Torop do halak na marsitutu papunguhon jala na manurathon hatorangan taringot tu angka na masa hombar tu na tahaporseai, 2 songon naung sinurathon ni angka na mamereng di mulana i dohot angka na mamaritahon* barita i tu hita. 3 Alani i, dung manat hutangkasi saluhutna sian mulana, jojor ma sude husurathon tu ho Teopilus, na pinarsangapan. 4 Asa tangkas botoonmu na sintong do angka na niajarhon i tu ho. 5 Tingki si Herodes* gabe raja di Judea, adong ma sahalak malim na margoar si Sakaria sian punguan Abia. Sian pinompar ni si Aron* do tunggane boruna, goarna si Elisabet. 6 Halak na mangulahon na sintong do nasida na dua di adopan ni Debata jala ndang adong siinsakan di nasida, ai diihuthon do sude parenta dohot uhum ni Jahowa. 7 Alai ndang mardakdanak nasida, ai mandul* do si Elisabet jala nunga matua nasida na dua. 8 Dung dapot tingki ni punguan ni si Sakaria marhobas di adopan ni Debata, mangulahon ulaon hamalimon ma si Sakaria. 9 Mangihuthon hasomalan di hamalimon, ibana ma na tarpillit masuk tu bagas joro ni Jahowa laho mamelehon daupa. 10 Torop do halak di luar martangiang tingki dipelehon daupa i. 11 Diida ibana ma suru-suruan ni Jahowa jongjong di siamun ni langgatan pardaupaan i. 12 Tarsonggot ma si Sakaria mangida i gabe mansai mabiar ma ibana. 13 Alai ninna suru-suruan i ma tu ibana, “Unang ho mabiar Sakaria, ai nunga ditangihon pangidoanmi. Tubuhonon ni si Elisabet tunggane borumi ma sada anak di ho, jala bahen ma goarna si Johannes. 14 Marlas ni roha ma ho jala marolop-olop. Jala torop dope halak na marlas ni roha alani hatutubuna. 15 Gabe sangap ma ibana di adopan ni Jahowa. Alani i, ndang boi inumonna anggur manang sude siinumon na maralkohol. Ai nunga digohi tondi parbadia ibana andorang so tubu dope.* 16 Bahenonna ma torop halak Israel mulak tu Jahowa, Debata ni nasida. 17 Mardalan ma ibana di jolo ni Debata di bagasan las ni roha dohot huaso ni si Elia, laho paubahon roha ni angka ama gabe songon roha ni angka dakdanak. Dung i, bahenonna ma halak na so mangoloi mandapot bisuk ni halak na sintong asa gabe bangso na rade di Jahowa.” 18 Didok si Sakaria ma tu suru-suruan i, “Sian dia ma botoonku na tutu i? Ai nunga matua ahu, songon i do nang tunggane borungku.” 19 Dialusi suru-suruan i ma ibana, “Si Gabariel do ahu, na jongjong di jolo ni Debata. Disuru do ahu laho paboahon barita na uli on tu ho. 20 Alai ndang porsea ho na laho masa hatangki hombar tu tingki naung ditontuhon. Alani i gabe ngungu* ma ho, ndang boi be ho mangkatai sahat tu na masa i.” 21 Alai, nunga sai dipaima-ima natorop i si Sakaria jala longang do nasida ala leleng hian ibana di bagas joro i. 22 Dung kaluar ibana, ndang boi be ibana mangkatai tu natorop i. Gabe diboto nasida ma naung mandapot parnidaan ibana di bagas joro i. Ala ndang boi ibana mangkatai, dibahen ibana ma tanda marhite tanganna laho mangkatai tu nasida. 23 Dung sae tingki pangkobasionna i, mulak ma ibana tu jabuna. 24 Alai ndang sadia leleng, mardenggan daging* ma si Elisabet tunggane boruna, jala saleleng lima bulan ndang hea ibana kaluar sian jabu, ai ninna do, 25 “On ma na binahen ni Jahowa tu ahu saonari. Diparrohahon ibana do ahu asa unang marlea di adopan ni jolma.” 26 Dung onom bulan ibana mardenggan daging, disuru Debata ma suru-suruan Gabariel tu Nasaret sada kota di Galilea, 27 mandapothon sahalak namarbaju na margoar si Maria, naung marjanji laho marhasohotan tu si Josep sahalak baoa sian pinompar ni si Daud. 28 Dung jumpang, didok suru-suruan i ma tu ibana, “Horas ma di ho na hinaholongan, didongani Jahowa ma ho.” 29 Tarsonggot ma ibana mambege hata i, gabe sungkun-sungkun ma rohana aha do lapatan ni tabi i. 30 Ninna suru-suruan i ma tu ibana, “Unang ho mabiar Maria, ai dihaholongi Debata do ho. 31 Ida ma! Gabe-gabean* ma ho jala tubuhononmu ma anak, bahen ma goarna Jesus. 32 Gabe sangap ma ibana, goaron ma ibana Anak ni Natumimbul i, jala lehonon ni Debata Jahowa ma tu ibana habangsa ni si Daud amana i. 33 Mamarenta ma ibana gabe Raja tu pinompar ni si Jakkob salelengna jala ndang na laho marujung Harajaonna i.” 34 Alai ninna si Maria ma tu suru-suruan i, “Songon dia ma i boi masa? Ai namarbaju dope ahu.” 35 Dialusi suru-suruan i ma ibana, “Songgopan ni tondi parbadia ma ho jala huaso ni Debata ma na mangalinggomi ho. Alani i ma, badia do dohonon na laho tubu i, Anak ni Debata. 36 Si Elisabet sisolhotmi pe, nunga onom bulan ibana gabe-gabean nang pe naung matua, jala didok do ibana borua na mandul.* 37 Ai ndang adong na so tarpatupa ni Debata.” 38 Ninna si Maria ma, “Naposo ni Jahowa do ahu! Sai saut ma tu ahu songon na nidokmi.” Dung i, ditadingkon suru-suruan i ma ibana. 39 Dung salpu angka ari i, hatop ma si Maria borhat tu sada kota di Juda, huta na adong di dolok-dolok. 40 Masuk ma ibana tu jabu ni si Sakaria, jala didok ibana ma hata horas-horas tu si Elisabet. 41 Tingki dibege si Elisabet hata horas-horas ni si Maria i, manggunjal ma poso-poso na di bortianna* i, gabe digohi tondi parbadia ma si Elisabet. 42 Gabe gogo ma dijouhon ibana, “Dapotan pasu-pasu ma ho di tonga-tonga ni angka borua jala tarpasu-pasu ma poso-poso na di bortianmi! 43 Hasangapon do di ahu, ro ina ni Tuanku mandapothon ahu! 44 Ai holan hubege tabimi, manggunjal do poso-poso na di bortianku alani las ni rohana. 45 Marlas ni roha ma ho ala porsea. Ai na laho saut do sude na nidok ni Jahowa tu ho.” 46 Didok si Maria ma, “Pujionku do Jahowa, 47 marganda do las ni rohangku alani Debata, Sipalua ahu. 48 Ai ditatap Ibana do ahu naposona na lea on. Sian saonari, dohonon ni sude sundut ma ahu na marlas ni roha. 49 Ai dibahen Debata na marhuaso i do angka ulaon na balga di ahu jala badia do goarna. 50 Ai marsundut-sundut do asi ni rohana tu angka halak na mangkabiari Ibana. 51 Marhite tanganna na gogo i dipanserakkon Ibana do angka siginjang roha. 52 Dipatutoru Ibana do halak na marhuaso sian habangsana, alai dipatimbo do angka na lea. 53 Dipabosur do halak na male marhite angka na denggan, dipalao do halak na mora ndang adong diboan manang aha. 54 Ai ro do Ibana mangurupi naposona halak Israel, patuduhon diingot Ibana do janjina. 55 Marjanji do Ibana laho patuduhon asi ni rohana tu si Abraham dohot tu angka pinomparna salelengna songon na nidokna tu angka ompunta.” 56 Laos tading do si Maria rap dohot si Elisabet hira-hira tolu bulan. Dung i mulak ma ibana tu jabuna. 57 Dung dapot tingki ni si Elisabet tubu-tubuan,* ditubuhon ibana ma sada anak. 58 Dibege angka hombar jabu dohot angka sisolhotna ma asi ni roha na pinatudu ni Jahowa tu ibana, gabe marlas ni roha ma nasida rap dohot ibana. 59 Di ari paualuhon, ro ma nasida laho pasunathon poso-poso i jala naeng dibahen nasida ma goarna si Sakaria mangihuthon goar ni amana. 60 Alai didok inana ma, “Ndang i! Si Johannes do bahenon goarna.” 61 Gabe didok nasida ma tu si Elisabet, “Alai so adong sisolhotmu na margoar sisongon i.” 62 Dung i dibahen nasida ma tanda marhite tangan ni nasida laho manungkun tu amana, ise dipangido rohana bahenon goarna. 63 Dung i, dipangido si Sakaria ma sada papan jala disurathon ma, “Si Johannes do goarna.” Gabe longang ma nasida sude. 64 Laos satongkin i, boi ma muse si Sakaria mangkatai.* Dung i dipuji ibana ma Debata. 65 Longang ma sude angka hombar jabuna, gabe sude ma halak na di luat Judea na adong di dolok-dolok mamboto na masa i. 66 Sude halak na mambege i sai mamingkiri jala sungkun-sungkun di bagasan rohana, ninna ma, “Na gabe songon dia do annon dakdanak on?” Ai tangkas do didongani Jahowa ibana. 67 Gok tondi parbadia ma si Sakaria, amangna i jala manurirangi ma ibana ninna ma, 68 “Pinuji ma Jahowa, Debata ni Israel. Ai nunga diparrohahon Ibana bangsona jala dipalua Ibana nasida. 69 Dilehon Ibana do tu hita sipalua na marhuaso* na sian pinompar* ni si Daud, naposona, 70 songon na nidokna marhite pamangan ni angka panurirangna na badia di tingki naung salpu. 71 Na paluaonna do hita sian angka musunta dohot sian tangan ni angka halak na mangkasogohon hita. 72 Dipatuduhon do asi ni rohana songon na nidokna tu angka ompunta jala diingot Ibana do parjanjianna na badia i, 73 songon sumpana tu ompunta si Abraham. 74 Dung dipalua Debata hita sian tangan ni angka musu, lehononna ma tu hita hasangapon asa unang adong biar ni roha marhobas tu Ibana, 75 alai asa marsihohot jala mangulahon na sintong di adopanna saleleng ni ngolunta. 76 Alai anggo ho anakku, goaron ma ho panurirang ni Natumimbul i. Ai mardalan ma ho di jolo ni Jahowa laho paradehon angka dalanna. 77 Lehononmu ma pangantusion tu bangsona taringot tu haluaon marhite manesa dosa ni nasida, 78 ala denggan basa ni Debata tu hita. Marhite denggan ni basana i, bahenonna ma binsar sinondang sian surgo tu hita. 79 Gabe disondangi ma angka halak na hundul di haholomon dohot na nilinggoman ni hamatean, jala ditogu-togu ma hita di dalan hadameon.” 80 Lam magodang ma dakdanak i jala lam matoras. Di padang pasir do ibana maringanan paima dapot tingkina patuduhononna dirina tu halak Israel.\n^ As. “angka parhobas”.\n^ As. “Sian angka boru ni si Aron”.\n^ Manang “tingki di bortian dope”.\n^ Manang “bisu”.\n^ Manang “rahimna”.\n^ Manang “bungka ma pamanganna dohot rahut ni dilana”.\n^ As. “tanduk haluaon”. Ida hata “Tanduk” di Kamus.\n^ As. “bagas”.


Higanbana . 12:24:11\nHiganbana . 12:23:13\nHiganbana . 12:22:20\nHiganbana . 12:22:04\nHiganbana . 12:21:36\nHiganbana . 12:21:10\nHiganbana . 12:20:41\nHiganbana . 12:19:55\nHiganbana . 12:18:39\nHiganbana . 12:16:43\nHiganbana . 12:15:36\nHiganbana . 12:14:32\nПринцесса алхимиков (2) 5\nКоролева демонов (13)


Matius 21 (TOBA)\nI. Dibongoti Tuhan Jesus huta Jerusalem 1-11. II. Dipaias bagas joro i 12-17. III. Diburai hau ara na so marparbue 18-22. IV. Pamodaionna di bagasan joro i 23-46.\n1(I.) Dung i laho mandapothon huta Jerusalem, sahat ma nasida tu sosor Betpage, mardonokkon dolok Jetun. Sian i ma disuru Jesus siseanna dua halak.\n2Ninna ma: Laho ma hamu tu sosor na di jolomuna an, mamintor jumpang hamu ma disi tambat halode sada rap dohot anakna; harhari jala togu hamu ma i tu Ahu!\n3Jadi molo tung adong na mandok hatana tu hamu, alusi hamu ma: Na ringkot do i di Tuhan i! Dung i pintor loasonna ma.\n4Alai masa pe sisongon i, asa jumpang na hinatahon ni panurirang i:\n5"Paboa hamu ma tu boru Sion: Ida ma, na ro ma Rajami manopot ho, na lambok do rohana; halode do hundulanna dohot anak ni halode boban."\n6Dung i laho ma angka sisean i patupahon na nidokkon ni Jesus tu nasida.\n7Diboan nasida ma halode i dohot anakna, diampehon ma ulosnasida tu ginjangna, laos dipahundul ma Jesus tu atasna i.\n8Deba sian natorop i pahembangkon ulosnasida tu dalan i, na deba nari manalliki angka ranting ni hau jadi dipanserakkon tusi.\n9Alai sude natorop i, angka na di jolona nang na mangihut sian pudi pe, mangolopolophon: Hosianna di Anak ni raja Daud! Pinasupasu ma na ro marhitehite Goar ni Tuhan i! Hosianna ma di ginjang!\n10Jadi di na bongot i Ibana tu huta Jerusalem, gaor ma na sahuta i, angka ninna ma: Ise do halak i?\n11Jadi dipandok natorop i ma: Jesus, Panurirang i do i, na sian huta Nasaret, na di luat Galilea!\n12(II.) Dung i dibongoti Jesus ma bagas joro ni Debata, dipabali ma sian i saluhut angka na manggadisi dohot na manuhori disi, ditunggalingkon do meja ni angka situngkari hepeng ro di bangku ni angka sigadis darapati.\n13Laos didok ma tu nasida: "Bagas partangiangan do goar ni bagashu" ninna Surat i; alai gabe liang ni pandobo do i dibahen hamu!\n14Dung i didapothon angka na mapitung dohot na lumpuon ma Ibana tu bagas joro i, jadi dipamalum ma nasida.\n15Alai sogo situtu ma angka sintua ni malim dohot sibotosurat marnida halongangan na pinambahenna i, nang umbege dakdanak angka na manjoujou di bagas joro: Hosianna di Anak ni raja Daud!\n16Laos didok ma tu Ibana: Dibege Ho do hatanasida on? Jadi didok Jesus ma tu nasida: Hubege do! Ndang dung dijaha hamu huroha: "Soara ni angka dakdanak dohot posoposo dipature Ho gabe pujipujian"?\n17Dung i ditadingkon ma nasida, ruar ma Ibana sian huta i dompak Betania, laos disi ma marborngin.\n18(III.) Alai torang ni arina i, laho mulak tu huta i, male ma dihilala.\n19Dung i diida ma di dalan i hau ara sangkambona jadi didapothon ma, hape holan bulung sambing do jumpangsa disi, gabe didok ma tu hau i: Na so jadi be ho marparbue olat ni on! Jadi pintor rahar ma hau ara i.\n20Marnida i angka sisean i, tarhalomong ma rohanasida, angka ninna ma: Ndi, tompuna i rahar hau ara i!\n21Jadi dialusi Jesus ma nasida: Na tutu do na hudok on tu hamu: Aut na porsea hamu, so ganggu rohamu, ndada holan songon na tu hau ara ondeng patupaonmuna. Sandok gari tu dolok an dohononmuna: Munsat ma ho jala madabu tu laut, gari saut do!\n22Ai jaloonmuna do saluhut nasa na pinangidomuna di tangiangmuna, anggo na porsea hamu!\n23(IV.) Jadi dung bongot Ibana tu bagas joro i, laho mangajari disi, didapothon angka sintua ni malim dohot sintua ni bangso i ma Ibana, angka ninna ma: Huaso dia dipangasahon Ho?\n24Dung i ninna Jesus ma mangalusi nasida: Ahu ma jolo manungkun hamu; dung pe dialusi hamu Ahu, asa paboaonku tu hamu, manang huaso dia hupangasahon di pambahenanki:\n25Ia pandidion ni si Johannes, sian dia do i? Sian banua ginjang do manang sian jolma manisia? Dung i marpingkir ma nasida sama nasida, songon on:\n26Ia ninta: Sian banua ginjang, dohononna ma: Boasa so dihaporseai hamu ibana? Anggo tadok annon: Sian jolma, sihabiaranta ma natorop i, ai panurirang do si Johannes di roha ni jolma saluhutna.\n27Gabe ninna nasida ma mangalusi Jesus: Ndang huboto hami i. Laos ro ma hatana tu nasida: Antong, Ahu pe, ndang paboaonku tu hamu, manang huaso dia hupangasahon patupahon ulaonki.\n28Alai beha do di rohamuna? Adong ma dua anak di na sahalak; jadi ditopot ma sihahaan, didok ma tu ibana: Laho ma ho, anaha, sadari on mangula tu porlakta!\n29Alai ro ma alusna: Ndang olo ahu! Hape disolsoli do rohana muse, gabe saut ma ibana laho.\n30Ia amaama i ditopot ma sianggian i, laos songon i do hatana, gabe didok i ma mangalusi: Olo, tuan! Hape, ndang saut laho.\n31Ise sian nasida na dua i mangulahon pinangido ni amanasida? Jadi didok nasida ma tu Ibana: Sihahaan i do! Dung i didok Jesus ma tu nasida: Situtu do na hudok on tu hamu: Tagonan do halak sijalobeo dohot boru na jahat bongot tu harajaon ni Debata, unang hamu!\n32Ai na ro do si Johannes tu hamu di dalan hatigoran, ndang dihaporseai hamu ibana; alai anggo angka sijalobeo dohot angka boru na jahat porsea do. Diida hamu do i nian; laos tong so disolsoli hamu rohamuna, laho mangkaporseai ibana.\n33Bege hamu ma sada umpana na asing: Adong ma sahalak na mora, na mamungka porlak anggurna, dihandangi, dihali ma pangilangan di bagasan, dipauli ma gudangna, dipasahat ma tu angka pangula, dung i marhutasada ma ibana.\n34Dung jumpang tingkina mambuat parbuena, disuru ma angka naposona manopot pangula i manjalo parbuena.\n35Jadi ditangkup angka pangula i ma naposona, na sada dilombuti, na sada dibunu, na sada didangguri dohot batu.\n36Dung i diulahi na mora i ma marsuru naposona angka na asing, tumorop sian na parjolo i; laos songon i do dipambahen pangula i tu nasida.\n37Parpudi ma disuru tu nasida anakna, ai ninna rohana: Ra biar ma rohanasida mida anakki!\n38Alai marnida anak i, didok angka pangula i ma sama nasida: On do sitean porlak i! Beta ma, tapusa ibana, asa di hita siteanonna i!\n39Jadi ditangkup nasida ma ibana, dionjar ma sian porlak i, laos dipusa.\n40Molo ro sogot parporlak i, aha ma bahenonna tu angka pangula i?\n41Gabe ninna nasida ma mandok Ibana: Tung jorbut do pamununa di angka parjahat i, jadi pasahatonna ma porlak anggurna tu pangula na asing, angka na mangalehon parbuena di tingkina i.\n42Dung i didok Jesus ma tu nasida: Beha, ndang dung dijaha hamu di Surat i: "Ia batu na binolongkon ni angka pande bagas i, apala i do gabe batu parsuhisuhi (partunggul). Pinamasa ni Tuhan do i, jala halongangan do i diida matanta"?\n43Dibahen i ma umbahen na hudok tu hamu: Buaton do harajaon ni Debata sian hamu jala lehonon ma tu bangso na olo mamboan parbuena.\n44Marosak ma ganup na tinggang tu batu on, jala magopu ma ganup na tiningganganna.\n45Jadi dung dibege angka sintua ni malim dohot Parise umpamana i, dianto ma, nasida do hinatahonna disi.\n46Jadi dilului nasida ma dalan manangkup Ibana; alai mabiar do nasida mida natorop i, ai panurirang do Ibana di rohanasida.


III Musa 16 | Alkitab TOBA\n← III Musa 17\nIII Musa 15 →\n16:1 Dung i ro ma hata ni Jahowa tu si Musa, dung mate anak ni si Aron na dua i, uju jumonok nasida tu adopan ni Jahowa, gabe mate nasida.\n16:2 Dung i ninna Jahowa ma tu si Musa songon on: Paboa ma tu si Aron, hahami, asa unang tongtong ibana masuk tu bagasan inganan na badia i, tu pudi ni rimberimbe sahat tu adopan ni langkop pardengganan na di atas ni poti i, asa unang mate ibana; ai di bagasan ombun do Ahu patar tarida di atas langkop pardenggan i.\n16:3 Ingkon marhite sian on do si Aron masuk tu inganan na badia i: Marhite sian sada anak ni lombu bahen pelean pardosaan dohot marhite sian sada birubiru tunggal bahen pelean situtungon.\n16:4 Ingkon solukkononna ma baju parbagasan na badia i sian haen na halus dohot saraoal sian haen na halus manangkas di dagingna, jala ingkon hohoshononna hohos hori tu gontingna, jala martalitali sian haen na halus. Luhutna i angka pangkean na badia do i, dibahen i ingkon jolo tangkas ibana maridi di bagasan aek, asa solukkononna angka i tu dagingna.\n16:5 Dung i buatonna ma sian luhutan ni halak Israel dua hambing tunggal bahen pelean pardosaan dohot sada birubiru tunggal bahen pelean situtungon.\n16:6 Dung i pelehonon ni si Aron ma lombu i bahen pelean ala ni dosana sandiri, asa mambahen pardengganan di ibana sandiri dohot di isi ni jabuna.\n16:7 Dung i buatonna ma na dua hambing tunggal i, jala pajongjongonna do i di adopan ni Jahowa, di jolo pintu ni undungundung parluhutan i.\n16:8 Dung i dabuon ni si Aron ma tondung taringot tu hambing tunggal na dua i, rujiruji na sada di Jahowa jala rujiruji na sadanari di Asasel (Sibolis).\n16:9 Dung i pelehonon ni si Aron ma hambing tunggal na hona rujiruji di Jahowa, bahen pelean pardosaan.\n16:10 Alai anggo hambing tunggal na hona rujiruji di Asasel, ingkon songon i mangolu pajongjongonna di adopan ni Jahowa, asa mambahen pardengganan marhite sian i, dung i paluaonna ma i di Asasel tu halongonan.\n16:11 Dung i pelehonon ni si Aron ma lombu pelean i ala ni dosana sandiri, asa mambahen pardengganan di ibana sandiri dohot di isi ni jabuna, ingkon seatonna ma lombu pelean i ala ni dosana sandiri.\n16:12 Dung i buatonna ma sada saoan pardaupaan gok dohot gara ni api sian langgatan, na di adopan ni Jahowa jala gok tanganna duansa daupa na hushus na lamot tinutu, jala boanonna do i tu pudi ni rimberimbe sahat tu adopan ni langkop pardengganan.\n16:13 Jala ingkon peakkononna do daupa i tu atas api di adopan ni Jahowa, asa dihungkupi ombun ni daupa i langkop pardenggan i na di atas ni poti isian ni panindangion i, asa unang mate ibana.\n16:14 Dung i buatonna ma deba sian mudar ni lombu i jala pistikkononna dohot jarijarina tu adopan ni langkop pardenggan i dingkan habinsaran, pola ingkon pitu hali songon i pistikkononna sian mudar i dohot jarijarina tu adopan ni langkop pardenggan i.\n16:15 Dung i seatonna ma hambing tunggal pelean i ala ni dosa ni bangso i, jala boanonna deba mudarna tu pudi ni rimberimbe i sahat ro di adopan ni langkop pardenggan i, jala bahenonna mudarna i suang songon na binahenna taringot tu mudar ni lombu i, ingkon pistikkononna do i tu atas ni langkop pardenggan i dohot tu jolo ni langkop pardenggan i.\n16:16 Asa ingkon songon i bahenonna pardengganan di inganan na badia i ala ni haramunon ni halak Israel dohot ala ni pangalaosionnasida di saluhut dosanasida i; suang songon i bahenonna tu undungundung parluhutan i na maringan rap dohot nasida ti tongatonga ni haramunonnasida i.\n16:17 Nanggo sahalak pe ndang jadi adong di bagasan undungundung parluhutan i, molo masuk ibana mambahen pardengganan di bagasan inganan na badia i, paima ruar ibana muse; ingkon songon i bahenonna pardengganan di ibana sandiri dohot di isi ni jabuna ro di sandok luhutan Israel.\n16:18 Ia dung haruar ibana mandapothon langgatan na di adopan ni Jahowa, ingkon bahenonna huhut pardenggananna; ingkon buatonna deba sian mudar ni lombu i dohot sian mudar ni hambing tunggal i, jala bahenonna tu tanduk ni langgatan i humaliang.\n16:19 Jala ingkon pistikkononna dohot jarijarina sian mudar i pitu hali tu langgatan i, asa urasanna jala parbadiaanna sian haramunon ni halak Israel.\n16:20 Ia dung marujung dibahen pardenggan i manguras inganan na badia i dohot undungundung parluhutan i dohot langgatan i, ingkon dohononna ma mamboan hambing tunggal na mangolu i.\n16:21 Dung i ampehonon ni si Aron ma tanganna duansa tu ulu ni hambing tunggal na mangolu i paporsanhon tu ibana saluhut hajahaton ni halak Israel dohot saluhut pangalaosionnasida i di saluhut dosanasida i jala ampehononna do angka i tu ulu ni hambing tunggal i, dung i suruhononna ma sahalak naung hobas hian manogu hambing tunggal i tu halongonan.\n16:22 Asa hambing tunggal i mamorsan saluhut hajahatonnasida i tu tano na lingling, dung i paluaonna ma hambing tunggal i di halongonan.\n16:23 Dung i masuk ma si Aron tu bagasan undungundung parluhutan i jala tanggalanna ma pangkean sian hain na lamoti, na sinolukkonna di na laho masuk ibana tu inganan na badia i, laos tinggalhononna disi.\n16:24 Dung i didionna ma dagingna dohot aek di inganan na badia i, jala solukkononna ma pangkeanna ariari; dung i ruar ma ibana, laos hobasonna ma pelean situtungon di ibana sandiri dohot pelean situtungon di bangso i, asa mambahen pardengganan di ibana sandiri dohot di bangso i.\n16:25 Ianggo tabotabo ni pelean pardosaan ingkon tutungonna do i di atas langgatan.\n16:26 Alai anggo jolma na manogunogu birubiru tunggal tu Asasel, ingkon sunsionna ma angka ulosna jala tangkas didionna dagingna dohot aek, dung i pe asa jadi ibana masuk tu parsaroan i.\n16:27 Ia lombu pelean pardosaon i dohot hambing pelean pardosaon i, naung pola binoanna mudarna i tu bagasan inganan na badia i mambahen pardengganan, ingkon boanon ni halak do i tu balian ni parsaroan jala suda tutungonna dohot api, tole hulingkulingna, sibukna dohot napana.\n16:28 Jala jolma na manutung angka i, ingkon sunsionna do angka ulosna jala tangkas didionna dagingna dohot aek; ia dung songon i jadi ma ibana masuk tu parsaroan i.\n16:29 Ingkon gabe patik do on di hamu ro di salelenglelengna: Di bulan sipahapitu di ari sampulu, ingkon paunduhonmuna rohamuna, jala ndang jadi ulaonmuna manang aha ulaon, nang hamu isi ni tano i hian, nang halak dagang na maisolat di tongatongamuna.\n16:30 Ai di ari na sasada i do dibahen malim pardengganan di hamu, manguras hamu, ingkon taruras hamu sian saluhut dosamuna di adopan ni Jahowa.\n16:31 Dibahen i ingkon gabe ari Sabbat paradianan na bolon do i di hamu jala ingkon paunduhonmuna rohamuna i; patik ma i di hamu ro di salelenglelengna.\n16:32 Alai anggo pardengganan sisongon i, ingkon malim naung tangkas miniahan ni Jahowa mambahensa dohot naung tangkas pinabangkit ni halak mangaradoti hamalimon singkat ni amana, jala ingkon solukkononna do pangkean na halus, i ma pangkean angka na marhadohoan.\n16:33 Jala ingkon songon i bahenonna pardengganan manguras inganan na badia i ro di undungundung parluhutan i dohot langgatan i; bahenonna huhut pardengganan manguras angka malim ro di sandok bangso luhutan i.\n16:34 Jadi i ma gabe patik di hamu ro di salelenglelengna, ingkon bahenon pardengganan manguras halak Israel sian dosanasida sahali sataon. Jadi dibahen nasida ma hombar tu na tinonahon ni Jahowa tu si Musa.


Слова начинающиеся на "ma" - Слова буквами "ma" в начале\nСлова начинающиеся на "ma"\nmac mad mag man map mas mav may\nmach maco magi mago mail majc make mali malp mame mana manc mapi maps marc marf mark mars mase mask masm mate mato maui maxx maya mayr\nmacef macos macro madia maemo maggi magia magic magma maino major maman manau mandy manet manga mango maple mappa mapul marca maria mario marpo marrs marta maska masks mass. match matif matra maxfx maxim maxis maxon may'n mayan maybe mazda\nmabool mach-o macron macwww macy’s madcon madeon madlax madlib maduar mageia magic! magica magnet magnum magnus mahasz mailto makoto malert malice mamiya mangos maniac manica mantis mantle mantra mantus manual mapats maquet marble marcos marder marduk maroon marsis martia martux martyr marvel masada mashed masius maspar mastax master math.h mathml matisa matlab matmos matrox mattel mauser maxeen maxima maxtor maxxis mayday mayhem mazars\nmacbeth macbook machine maclisp macruby macsyma madball maddida madison madness madonna madryga madshus madtown maenola maestro magenta magento magicka magirus maglite magsafe maguire mahinda mail.ru maildir majesty majidae malakal malesch mallota malukah mammoet mammoth manduca manhole manhunt manowar mansory mantura mapilab maps.me marantz maratus marcato marchak mardara marengo margiza mariadb mariner marklin marmite maronia marquis martech martela martell marumba marusha masaris mash-up massena masurca masuzoa matangi mathcad mathmos mathogo matinae matuntu maurane maxim's maximum maximus maxthon maxwell maybach mayoiga maywood mazarin\nmaaminga mabinogi maburaho macarena macbasic machlaut mackinac macports macroman macustus macv-sog madhouse mads-box maestoso magazine magellan magiciso magnavox mahellus mahoraba mai-hime mailpile mailslot malbolge manaccom manafest mandalay mandator mandinga mandopop mandrake mandriva manglobe manicure manifest manpower manuella mapquest marakesh marathon marcholt margaret mariella marietta markdown marlango marlboro marooned marriott marselle marshall marubeni maryslim masarang maserati masoreus mastigia mastixis mastodon maswings matchbox material mathsoft mathtype matroska mattafix mattress maultier maurizio maverick maxicode maybe.ru mazarati mazinger\nmac-адрес macintosh macristis macrocybe macroplea macropoma macropsis macrotoma madecasse madredeus magicplot magisters mai-otome maimetsha majordomo makaronka maken-ki! makenaide maldivian malicorne malvinius mamerthes mandylion manifesto mannatech mannequin mapillary mapreduce mapserver marcopolo mariaella marillion marimekko markoolio marmozets martinair martyrdod martyrium marywadea marzocchi masterboy masterjet mastopoda maternity mathworld matinique matriarch maxscript maylandia mayriella\nmacaroeris macklemore macrochilo macromedia macromyrme macromyzus macronaria macrospace mactracker madagascar madassetia madecassia madvillain mageslayer magicscore magnapinna mainstream malagidris maleventum mamuthones mantisatta maplestory mapusaurus marbutopia marielitos marleyella marzigetta mastercard mastercoin mastermind masterplan matplotlib maxinquaye maybellene maybelline\nmac-спуфинг machilaphis machinarium macrodontia macronychus macropsinae macrosiphum macrosteles macroxiphus madvillainy magnapaulia malcontents malfunkshun malpractice malthininae mannophryne mantoididae marrellidae marschmusik mastercutor masterpeace masterpiece masterscada mathematica matsumuraja maxillopoda\nmacdougall’s machinegames mackintoshia macrocentrus macroleptura macromonycha macromyzella macropsidius macrosiphini macuxitermes madysauridae maimetshidae malacobdella malacocincla malacosporea mannerheimia maraquia.com marasmiellus marburgvirus marlattiella martin-baker mascarenotus mastercastle masterpieces matsumurella maxfischeria maybeshewill\nmaaradactylus macchiatiella macfamilytree machaerotidae machinima.com macraulacinae macronyssidae macropodaphis macroscelides madaphlocteis maenadochrysa magirus-deutz magnet-ссылка magnification makthaverskan margaritifera mastigophorus matricariinae mauroniscidae\nmacellicephala machaeropalpus machairasaurus macrocentrinae macropsyllidae malagascoderes mantellisaurus marimermithida marrellomorpha massetognathus\nmackenziellidae macrotermitinae macrotrichaphis malacopsyllidae\nmacrosiphoniella magnetospirillum mamenchisauridae mamihlapinatapai mantophasmatodea mapinguaritermes margaritiferidae massospondylidae maximumrocknroll\nmacrogryphosaurus macronicophilidae maniraptoriformes margituberculatus


53 II Tessalonik | Alkitab TOBA\nCategory Archives: 53 II Tessalonik\nII Tessalonik 2\n2:17 Ibana ma mangapuli jala pahothon rohamuna di bagasan nasa ulaon nang hata na denggan!\nII Tessalonik 3\n3:1 Angkup ni i, tangiangkon hamu ma hami, ale angka dongan, asa marlojong hata ni Tuhan i jala marsangap songon na di hamu,\n3:2 anggiat malua hami sian halak na jengkel jala na jahat i; ai ndang saluhutna olo porsea.\n3:3 Alai haposan do Tuhan i: Patoguonna do rohamu jala ramotanna do hamu maralohon na jahat i.\n3:4 Na pos do rohanami mida hamu di bagasan Tuhan i, sai patupaonmuna do na hupodahon hami tu hamu, nang nuaeng, nang tu joloan on.\n3:5 Sai ditogutogu Tuhan i ma rohamuna tu holong ni roha ni Debata dohot tu habengeton ni kristus i!\n3:6 Alai mangasahon Goar ni Tuhanta Jesus kristus: Hupaingot hami ma hamu, ale angka dongan: Sumurut ma hamu sian ganup dongan, na so maradat di parange, na so mangihuthon poda na jinalona sian hami!\n3:7 Ai diboto hamu do, manang songon dia patut tiruonmuna hami, ai ndada songon na so maradat hami di tongatongamuna;\n3:8 ai ndada songon tamue sorang hami di manang ise hamu; loja do hami tahe jala ngalutan mulaulaon borngin dohot arian, unang sorat hamu hubahen.\n3:9 Ndada na so marsahala hami nian, alai naeng pajongjongonnami dirinami tiruan di hamu, asa diihuthon hamu hami.\n3:10 Ai nang andorang di tongatongamuna hami, nunga hurodihon hami tu hamu: Na so ra mangula, unang ma ibana mangan!\n3:11 Ai tarbege do tu hami, adong do deba sian hamuna na so maradat parangena, angka na so mulaulaon, na so siulaon do tahe dijama.\n3:12 Tu angka sisongon i hupatikkon jala hurodihon hami mangasahon Tuhan Jesus Kristus: Bulus ma nasida mulaulaon, asa na niomona be dihangoluhon.\n3:13 Alai anggo hamu, ale angka dongan, unang ma marnaloja hamu mambahen na denggan!\n3:14 Alai ia so olo deba tumangihon hatanami na tarsurat on, patanda hamu ma i; unang ma marparsaoran hamu dohot ibana, asa tarila ibana.\n3:15 Jala unang ma nian rajumi hamu ibana songon musu, pasingot hamu ma ibana tahe songon dongan!\n3:16 Alai manongtong jala mangimpas ma damena dilehon Tuhan Sipardame i tu hamuna! Didongani Tuhan i ma hamu sudena!\n3:17 On ma tabingku sian ahu, si Paulus, na sinurat ni tanganku. Songon i do somal tandatanganku di nasa surathu.\n3:18 Didongani asi ni roha ni Tuhanta Jesus Kristus ma hamu sudena!


JEREMIA 13 - BIBLE & BUKU ENDE ONLINE\n13:1 Songon on do hata ni Jahowa tu ahu: Laho ma ho, jala tuhor di ho sada hohos sian hori, jala hohoshon tu gantingmu, alai unang hona aek bahen.\n13:2 Dung i hutuhor ma sada hohos, hombar tu hata ni Jahowa, jala hubahen tu gontingku.\n13:3 Dung i ro ma hata ni Jahowa tu ahu paduahalihon, songon on:\n13:4 Buat ma hohos na tinuhormi, na di gantingmi, jala borhat ma ho laho tu batang aek Euprat, jala tabunihon hohos i disi, di bagasan ronggang ni dolok batu.\n13:5 Dung i laho ma ahu, jala hutabunihon hohos i di topi ni Euprat, hombar tu na nidokkon ni Jahowa tu ahu.\n13:6 Dung i di laonlaon ni ari, ninna Jahowa ma tu ahu: Borhat ma ho, laho tu Euprat, jala alap sian i hohos i, na hudokkon i tu ho tabunihononmu disi.\n13:7 Dung i laho ma ahu tu Euprat, gabe huhali, jala hubuat hohos i sian inganan parsitabunianna i disi. Hape ida ma, nunga metep hohos i, ndang be hasea tu manang aha.\n13:8 Dung i ro muse hata ni Jahowa tu ahu ninna ma:\n13:9 Songon on do hata ni Jahowa: Laos songon i do agoonku hamuliaon ni Juda dohot hamuliaon ni Jerusalem na balga i.\n13:10 Tung bangso na jahat do i, angka na manjua tumangihon hatangku, tung hatangkangon ni rohanasida sandiri do di paihutihut, jala angka debata sileban diihuthon nasida, mangoloi jala marsomba tusi, ingkon tudoshon hohos on na so marguna i be nasida sogot.\n13:11 Ai songon hohos i na lilit tu ganting ni baoa, songon i do hulilithon tu ahu sandok pinompar ni si Israel dohot sandok pinompar ni si Juda, ninna Jahowa, asa gabe bangsongku nasida bahen baritangku, pujipujianku dohot hamuliaonku, hape ndang ditangihon nasida.\n13:12 Jadi dohononmu ma tu nasida: Songon on do hata ni Jahowa, Debata ni Israel: Nasa guriguri gok anggur sogot. Jadi dohononnasida ma tu ho: Tung so botoonnami ma, gok anggur sogot nasa guriguri?\n13:13 Jadi dohononmu ma tu nasida: Songon on do hata ni Jahowa: Ida ma, gok hamabukon bahenonku saluhut isi ni tano on, ro di raja angka na marhabangsa di habangsa ni si Daud, ro di angka malim, angka panurirang dohot saluhut isi ni Jerusalem.\n13:14 Jala masitanggoan nasida bahenonku, angka amaama dohot anakna, ninna Jahowa. Ndang olanangku, ndang marhabot ni roha ahu, manang marpangulahi rohangku, ingkon mago nasida bahenonku.\n13:15 Tangihon hamu, jala tarehon hamu pinggolmuna! Unang ginjang rohamu! Ai Jahowa do mangkuling.\n13:16 Lehon hamu ma di Jahowa, Debatamuna i hamuliaon, tagan so dijadihon dope haholomon, tagan so tartuktuk dope patmuna tu angka dolok hagolapon, paimaimahon hatiuron hamu, hape linggoman ni hamatean dijadihon ibana, dohot hagolapon marimpotimpot.\n13:17 Alai molo so ditangihon hamu, tumatangis ma rohangku di sihabunian ala ni haginjangon ni rohamu, jala mariluilu matangku, pola mabakbak iluilu i, ala tarbuang punguan ni Jahowa.\n13:18 Dok ma tu rajai dohot tu rajai boruboru: Patoruk hamu ma parhundulmu, ai nunga madabu tumpal ni hamuliaonmuna sian ulumuna.\n13:19 Angka huta tungkan dangsina nunga tarhinsu, jala ndang adong na mangungkap; nunga tarbuang sandok Juda, tung tarbuang situtu do.\n13:20 Manaili ma matamuna, jala ida hamu angka na ro sian utara! Didia do punguan birubiru naung pinalumehon tu ho, angka birubiru hamuliaonmu?\n13:21 Tung aha ma dohononmu, molo dipabangkit ibana gumomgom ho, angka naung pinarpedanpedanmu hian, bahen indukmu? Tung so marrian situtu ma ho, songon boruboru na naeng mangintubu?\n13:22 Jala molo dohononmu di bagasan roham: Boasa tung dumatang angka sisongon i tu ahu? Binahen ni hinadeak ni hajahatonmu do tarsintak rambu ni ulosmu hona pangarupaon tambihulmu.\n13:23 Tung tarpaimbar halak Kus ma sisikna, manang tung tarpauba babiat tulisna? Tung tarbahen hamu ma huhut mambahen na denggan, hamu angka na somal manjahati?\n13:24 Dibahen i panserakhononku ma nasida, songon hurangkam na pinurpurhon ni alogo sian halongonan.\n13:25 On do partalianmu, bagianmu na husuhathon di ho, ninna Jahowa ala naung di halupahon roham Ahu, jala marhaposan ho tu sipaotooto.\n13:26 Ahu pe antong, nunga husintak rambu ni ulosmu sahat tu bohim, asa tarida hailaonmu.\n13:27 Angka pangalangkuponmu dohot pariheiheonmu, hajahaton ni harorangonmu di atas ni angka dolokdolok, di ladang pe huida do hasogiron angka na niulam! Jeami, ale Jerusalem, ndang tagamon pita ho huroha? Sadia laon nari dope songon i!\nLabel: Alkitab Bahasa Batak, JEREMIA, Padan Na Robi


Die 10 Besten Hotels nahe Chiesa di Santa Maria del Principio\nBeste Hotels nahe Chiesa di Santa Maria del Principio, Torre Del Greco\nVia Madonna del Principio 15, 80059 Torre Del Greco, Italien\nLesen Sie Bewertungen zu Chiesa di Santa Maria del Principio.\n1 277 von 6 546 Unterkünften passen zu Ihren Filtereinstellungen. Alle Filter löschen\nFilternBeliebige Entfernung ab Chiesa di Santa Maria del Principio\n1,9 km von Chiesa di Santa Maria del Principio\n1,7 km von Chiesa di Santa Maria del Principio\n10,4 km von Chiesa di Santa Maria del Principio\n2,8 km von Chiesa di Santa Maria del Principio\n5,6 km von Chiesa di Santa Maria del Principio\n9,2 km von Chiesa di Santa Maria del Principio\n8,6 km von Chiesa di Santa Maria del Principio\n8,5 km von Chiesa di Santa Maria del Principio\n10,5 km von Chiesa di Santa Maria del Principio\n10,6 km von Chiesa di Santa Maria del Principio\n9,3 km von Chiesa di Santa Maria del Principio\n10,1 km von Chiesa di Santa Maria del Principio\n9,6 km von Chiesa di Santa Maria del Principio\n9,1 km von Chiesa di Santa Maria del Principio\n9,7 km von Chiesa di Santa Maria del Principio\n10,3 km von Chiesa di Santa Maria del Principio\n10,5 km von


Keluaran 9 (TOBA)\nI. Uhum palimahon: bondil tu pinahan ni halak Misir 1-7. II. Uhum paonomhon: ngenge na birong 8-12. III. Uhum papituhon: udan ambolas 13-26. IV. Dipaunduk raja Firaun rohana satongkin, alai dipatangkang muse 27-35.\n1(I.) Dung i ninna Jahowa ma tu si Musa: Laho ma ho tumopot Firaun jala dok ma tu ibana: Songon on do tona ni Jahowa, Debata ni halak Heber: Loas ma bangsongku laho, asa disomba nasida Ahu.\n2Ai molo manjua ho mangaloas nasida laho, sai gogo bahenonmu maniopi nasida.\n3Ida ma, mangonai ma tangan ni Jahowa tu pinahanmu na di ladang tu angka hoda, halode, unto, lombu dohot tu angka birubiru, hona bondil na rahat situtu.\n4Jala marhasurungan pamelok ni Jahowa di pinahan ni halak Israel sian pinahan ni halak Misir, ndang adong mate sian sandok pinahan ni halak Israel, nanggo sada.\n5Dung i dibuhul Jahowa ma tingkina, marsogot ma, ninna bahenon ni Jahowa na nidokna ondeng tu tano i.\n6Jadi marsogotna i dibahen Jahowa ma songon i: Marragean ma sandok pinahan ni halak Misir, alai sian pinahan ni halak Israel, ndang adong mate nanggo sada.\n7Jadi disuru Firaun ma maningkir, jala ida ma, ndang adong mate sian pinahan ni Israel, nanggo sada. Alai laos tangkang anggo roha ni Firaun, jala ndang diloas laho bangso i.\n8(II.) Dung i ninna Jahowa ma tu si Musa dohot tu si Aron: Gomaki hamu ma sirabun sian tataring, gok tanganmuna, jala disampakkon si Musa ma i dompak langit di jolo ni Firaun.\n9Asa gabe orbuk do i tu sandok tano Misir, jala songgop tu jolma dohot tu pinahan, gabe baro na mapultak, gabe ngenge na birong di sandok tano Misir.\n10Jadi digomahi nasida ma sirabun sian tataring, jala didapothon tu jolo ni Firaun, gabe disampakkon si Musa ma i dompak langit, manjadi baro ma i, ngenge na birong angka na mapultak di jolma dohot di pinahan.\n11Jadi ndang tarbahen angka parsibalik mata jongjong di jolo ni si Musa, dibahen angka baro i, ai baro on do nang angka parsibalik mata dohot sude halak Misir.\n12Alai dipatangkang Jahowa do anggo roha ni Firaun; jadi ndang ditangihon hatanasida, songon na nidok ni Jahowa hian tu si Musa.\n13(III.) Dung i ninna Jahowa ma tu si Musa: Pasogot ma manogot mandapothon tu jolo ni Firaun, jala dok ma tu ibana: Songon on do tona ni Jahowa, Debata ni halak Heber: Loas ma bangsongku laho, asa disomba nasida Ahu.\n14Ai anggo sahali on tongosonku ma saluhut torutorungku tu roham dohot tu angka naposom dohot tu bangsom, asa tung ditanda ho, na so adong songon Ahu on di sandok tano on.\n15Ai patoltolonku ma nuaeng tanganku jala honahononku ma tu ho dohot tu bangsom begu antuk, asa tung siap ho sian tano on.\n16Ala ni do antong umbahen na hupatindang ho, asa hupataridahon tu ho gogongku, jala asa tung tarbarita Goarhu di liat portibi on.\n17Sai datdatanmu dope mangalo bangsongki, ndang loasonmu nasida laho?\n18Ida ma, marsogot songon on paroonku ma udan ambolas na por situtu, na so dung masa songon i di tano Misir, olat ni ari haoojakna rasirasa nuaeng.\n19On pe suru ma papunguhon pinahanmu ro di sude ugasanmu na di ladang; nasa jolma dohot pinahan na jumpang di ladang, so pinapungu tu jabu, ia dapot ditinggang ambolas i nasida, rage ma i.\n20Manang ise sian angka naposo ni Firaun na mabiar mida hata ni Jahowa diluahon ma angka naposona dohot pinahanna tu jabu.\n21Alai manang ise na so marateatehon hata ni Jahowa, dipasombu ma angka naposona dohot pinahanna di ladang.\n22Dung i ninna Jahowa ma tu si Musa: Patoltol ma tanganmu dompak langit, asa ro udan ambolas tu sandok tano Misir, hona jolma dohot pinahan ro di nasa suansuanan di tano Misir.\n23Jadi dipatoltol si Musa ma tungkotna dompak langit, gabe diparo Jahowa ma ronggur dohot udan ambolas, sumiksaksiksak huhut hilap tu tano on. Jadi diparo Jahowa ma udan ambolas tu tano Misir.\n24Alai ro udan ambolas mardongan api na marhimpalhimpal di tonga ni ambolas i, na por situtu, ndang dung songon i masa di sandok tano Misir, olat ni dung gabe bangso Misir i.\n25Jadi ditinggang udan ambolas i ma sandok na di ladang di sandok tano Misir, sian jolma ro di pinahan ro di nasa suansuanan di ladang ditinggang udan ambolas i jala digashon ma sude hau di ladang.\n26Holan di tano Gosen, na niinganan ni halak Israel, ndang masa udan ambolas.\n27(IV.) Dung i disuru Firaun ma manjou si Musa dohot si Aron, jala didok tu nasida: Nunga mardosa ahu anggo sahali on; na tigor do Jahowa, alai anggo ahu dohot bangsongki halak parjahat do.\n28Martangiang ma hamu tu Jahowa, nunga sae masa angka soara ronggur ni Debata dohot udan ambolas i, huloas pe hamu laho, asa unang be hamu tinggal dison.\n29Jadi didok si Musa ma tu ibana: Disi ruar ahu sian huta i, paherbangonku ma tanganku dompak Jahowa; mansohot ma angka soara ronggur, jala ndang be ro udan ambolas, asa tung ditanda ho, gok di Jahowa do tano on.\n30Alai anggo ho dohot angka naposom, huboto hian do na so mabiar hamu maradophon Debata Jahowa.\n31Ianggo hori dohot eme dapotsa ditinggang, ai boltok do ia eme, bibi ia hori.\n32Alai anggo singkoru eme dohot hadio ndang ditinggang, ai umpudi do i.\n33Dung i ruar ma si Musa sian lambung ni Firaun tu balian huta, jala dipaherbang tanganna dompak Jahowa, jadi mansohot ma angka soara ni ronggur dohot ambolas, udan i pe ndang be use tu tano i.\n34Alai dung diida Firaun naung mansohot udan dohot ambolas dohot angka soara ni ronggur dipatangkang rohana, ibana nang naposona.\n35Jadi laos tangkang roha ni Firaun, jala ndang diloas laho halak Israel songon na nidok ni Jahowa hian marhitehite si Musa.


Jeremia 10 | Alkitab TOBA\n← Jeremia 11\nJeremia 9 →\n10:1 Tangihon ma hata na hinatahon ni Jahowa tu hamu, ale pinompar ni si Israel!\n10:2 Songon on do hata ni Jahowa: Unang tung guruhon hamu dalan ni angka parbegu, jala unang hasonggothon hamu angka tanda di langit, ala tarsonggot angka parbegu disi.\n10:3 Ai tung alogo sambing do patikpatik ni angka bangso; ai tung hau tombak hian ditaba marhitehite tangke, sipandean ni tangan ni pande.\n10:4 Dipajagarjagar muse marhitehite perak dohot sere, dipalohot muse marhitehite labang dohot nanggar, asa unang tarhutik.\n10:5 Songon pohung di parjelohan do nasida, ndang diboto mangkatai; ingkon usungon do nasida, ai ndang diboto mangalangka. Unang mabiar hamu mida nasida, ai ndang diboto mambahen na roa, manang na denggan.\n10:6 Ndang adong manang ise tudoshon ho ale Jahowa! Na timbul do ho, jala na timbul goarmu marhitehite hagogoon.\n10:7 Ise ma tung so habiaranna ho, ale raja ni angka bangso, ai i do na tama maradophon ho; ai di tongatonga ni saluhut angka na pistar di angka bangso, jala di saluhut harajaonna, nda tung adong tudoshon ho.\n10:8 Tung saluhut do nasida angka na bodo dohot na oto: Tung hau sallobong sambing do, gabe poda na so marguna di nasida.\n10:9 Perak na ninanggaran binoan ni halak sian Tarsis, dohot sere sian Upas, jadijadian ni panopa dohot tangan ni panuang; marpangkean na sinombul jala na tinubaran do i, jadijadian ni pande do saluhutna i.\n10:10 Alai anggo Jahowa, i ma Debata ni hasintongan, ibana Debata na mangolu, jala raja saleleng ni lelengna! Humuntal do tano on maradophon murukna, jala ndang manahan angka bangso maradophon rimasna.\n10:11 Songon on ma dohononmuna tu nasida: Ianggo debata sileban, angka na so tumompa langit dohot tano on, ingkon siap nasida sogot sian tano on dohot sian toru ni langit.\n10:12 Alai anggo Debatanta ibana manjadihon tano on marhitehite gogona, ibana paojakkon liat portibi on marhitehite habisukonna, jala dipahembang langit i marhitehite hapistaranna.\n10:13 Binahen ni soarana marhasak angka aek di toru ni langit, jala manaek angka ombun sian ujung ni tano on; ibana manjadihon angka hilap gabe udan, jala diparuar alogo sian parpeopanna.\n10:14 Na bodo do saluhut jolma, ndang marparbinotoan; tung tarurak do saluhut situang ganaganaan, ai sipaotooto do tuanganna jala ndang adong hosana di bagasan.\n10:15 Alogo sambing nasida, jadijadian haliluon; jumpang tingki partubolon, siap ma nasida.\n10:16 Alai ndang songon angka nasida ianggo ibana partalian ni Jakkob, ai ibana do Sijadi sandok na adong, jala Israel do marga ni partalianna. Jahowa Zebaot do goarna.\n10:17 Papungu ma ugasanmu sian tano i, ho ale isi ni huta na gonting.\n10:18 Ai songon on do hata ni Jahowa: Ida ma, ambolongkon ma angka isi ni tano i sahalion, jala targogot nasida bahenonku, asa didapot nasida rohanasida i.\n10:19 Soro ni aringkon ala ni bugangkon! Hansitnai bugangkon! Jadi ningku na ma: Ingkon i na ma sahithu, antong huta on na ma.\n10:20 Nunga tarulang ia undungundungku, jala saluhut angka talina nunga matos; nunga ditadingkon angka anakku ahu, jala ndang adong be nasida. Ndang adong be na pahembang undungundungku, manang na pahire rimberimbengku.\n10:21 Tung na oto do angka parmahan i, jala ndang dilului nasida ianggo Jahowa. Dibahen i ndang marhapistaran pambahennasida, jala sandok punguannasida marserak do.\n10:22 Tarbege do sada soara barita, ida na ro ma hagunturon bolon sian tano na tungkan utara, laho mambahen angka huta ni Juda gabe halongonan, parmianan ni antuasu.\n10:23 Nunga huboto, ale Jahowa, ndada guru di jolma dalanna, ndada guru di baoa pardalandalan, pahothon langkana.\n10:24 Pinsang ahu, ale Jahowa, asal marpangondam, unang di bagasan rimasmu, asa unang tung siap ahu!\n10:25 Usehon ma murukmu tu bangso parbegu angka na so tumanda ho, dohot tu bangso angka na so manjou goarmu, ai nunga dipangan nasida Jakkob, jala disudahon ibana, jala tarulang ingananna dibahen nasida.